Зиҳи давроний, Фархунда нишоний.\nЗамон ўлди – Ўрусия замони.\nҲорманг, Рамазон ойида рўзаларни тутиб, қалблари иймон нурига тўлаётган ака-укалар, опа-сингиллар. Мана, муқаддас ойнинг охирги ўн куни ҳам ўрталаб қолди. Қилган ибодатингиз, хайру саховатингиз қабул бўлсин, азизларим!\nЎзбекистонда рўзаи рамазон ифори ўтган ҳафта ўзгача бўлди. Бир ёнда хайру эҳсону таровиҳ намозлари, иккинчи ёнда Тошкент қоқ марказида ёвузлик тимсоли бўлган империя – СССРнинг қизил байроғи ҳилпиради.\nТанишинг, майдонга тўпланганлар Ўзбекистондаги бешинчи колонна. Уларни пропагандон ёки ватник ҳам деб аташади. “Бешинчи колонна” атамаси, Кремль ҳайрони бўлган ўзбек ватниклари, Ўзбекистонда тобора куч олаётган Россия шарпасига ҳалироқ тўхталаман.\nВаъзимни одатдагидай қисқа хабарлардан бошласам.\nБирлашган Араб Амирликларида алкоголли ичимлик ичиш ва никоҳсиз бирга яшашга рухсат берилди. Илгари мамлакатнинг кўплаб ҳудудларида алкогол билан ушланган ёки алкоголли ичимликларни лицензиясиз сотадиган ҳар бир киши жавобгарликка тортилиши мумкин эди. Бу амирликнинг мусулмонларга рамазон туҳфаси бўлди. Фақат 21 ëшга тўлганлар бу имтиëздан фойдаланади. Жинсий ҳаëтни эса 14 ëшдан бошлашга изн бўлди.\nЎқитувчи ва ўқувчисевар миллат\nҚашқадарёнинг Касби туманида прокуратура мактаб муаллими ўқувчисининг қариндошлари тарафидан калтаклангани воқеасини ўрганяпти.\n26 апрель куни Касбидаги 50-мактабнинг инглиз тили ўқитувчиси Лобар Эргашева ўқувчисига дакки бергани учун ўқувчининг қариндошлари томонидан калтакланган.\nЎқитувчи ҳомиладор экан. Лекин боласи тушгани йўқ.\nЎқитувчиям болага икки шапалоқ тортган экан, жанжал шундан чиққан, дейди мактаб директори. Ўқитувчисевар ва ўқувчисевар миллатмиз!\nСурхондарёда эса қайнака уй-жой талашиб, келинни калтаклади.\nКелин судга ариза юборди. Ҳолат юзасидан суриштирув бошланди. Келинсевар миллатмиз, машаллоҳ!\nOфарин, Иззат Мирзаев!\nБухорода яшовчи 51 ёшли аёл «оғир оилавий шароит» туфайли қурилиши тугалланмаган уйнинг 8-қаватидан сакрамоқчи бўлди.\nБухоро шаҳри ИИБ ҳуқуқбузарликлар профилактикаси бўлими катта инспектори Иззат Мирзаев ўз жонига қасд қилишнинг олдини олиш учун барча зарур чораларни кўрди.\nАйни пайтда аёлга тиббий ва психологик ёрдам кўрсатилмоқда.\nБўларкан-у, миршаб акалар! Офарин, Иззат Мирзаев! Бобожоновга ҳам тасанно!!!\nТомск миграция хизмати ходимлари Ўзбекистон фуқаросини калтаклашди. У, шунчаки, нима учун ҳайдовчилик гувоҳномасини кўрсатиши кераклигини сўраганди, холос.\nЎзбек йигити аввалроқ паспортини миграция ходимларига кўрсатган эди.\nБизникилар Катюшани айтиб, Фарҳод бозорида рақсга тушаверишсин, аммо ҳеч нарса ўзгармайди. Биз ўрислар учун «чурка» бўлиб қолаверамиз.\n“Россотрудничество”ва Ўзбекистон Маданият вазирлиги уюштирган концерт чоғида СССР байроғи кўтарилди.\nКонцерт Россиянинг қатор расмий идоралари, шунингдек, Ўзбекистон ҳукумати қўллови билан бўлиб ўтди.\nТадбирга келганларнинг аксари бешинчи колонна вакиллари эди.\nАввалига бешинчи колоннанинг нималигини тушунтирсам.\nИккинчи жаҳон уруши йилларида турли мамлакатларда фашистларнинг агенти бўлганларни “бешинчи колонна” деб номлашган. Бешинчи колонначилар немис қўшинларининг ушбу мамлакатларни эгаллаб олишига ёрдам берганлар.\nБугунги кунда бешинчи колонна атамаси ўзининг классик маъносини бирмунча йўқотган. Ҳозирга келиб СССРни соғинган, Ўзбекистон мустақилигини СССР каби тузилмага алмаштиришга тайёр турни, Путинсевар ватникларни ҳам бешинчи колонна, деб аташ мумкин.\nШу ўринда таҳлилчи Анвар Назир фикрларига қулоқ тутсак:\n«Россия элчихонаси бизда алоҳида имтиёзларга эга, масалан, ҳар қандай фармонга тупуриш каби имтиёз. Ўзбекистон давлати эса ушбу имтиёзни сўнгги уч йил ичида Россия элчихонасига берган. Ва энг кўзга ташланадигани, бизнинг давлат, расмий Путиннинг давлат мафкурасини ҳам кенг тарғибот қилишга мана шунақа имтиёзларни яратиб бермоқда. Қисқаси 9 май яқинлашмоқда, ғалабабесия-победабесия деган касал қўзғаб келмоқда. Ҳар йилги май ойида юз берадиган жинлар базми. Фақат борган сари бунақа тадбирлар улканлашиб бормоқда ва маҳаллий расмий мафкура ҳам шунақа советпарастликни ичига олмоқда. Шуниси энг катта хавф».\nАнвар Назир айтганидек, рус босқинчи пропагандонлари келганда ўзбек қонунлари ишламай қолади.\nРауф Парфи мухаммаси\nKремлнинг “KiSkaSshey”и Тошкентда\nТошкент марказида СССР байроғи кўтарилган кундан икки кун ўтиб, пойтахтга россиялик телебошловчи Дмитрий Киселёв келди.\nКиселёв Россия телеканалларининг бош тарғиботчиси сифатида танилган.\nКиселёв 3 май – Жаҳон матбуот эркинлиги куни Тошкентда Россия ОАВ вакиллари иштирокида ўтказилган медиафорумда иштирок этиш ва ўзбек ахборот-таҳлил дастурларининг бошловчилари учун маҳорат дарслари ўтиш учун келди.\nДмитрий Киселёвнинг Тошкентга келганига эътибор қаратган блогер Отабек Бакиров уни «Геббельсдан ҳам ўтадиган пропагандачи”, деб атади.\nКиселёв Россия тарғибот машинасининг тўрт ғилдирагидан бири.\nКремлга қарашли путинпараст ва фашист тарғиботининг энг илғор тўртлигини россияликлар қисқа қилиб “КиСкаСШей” деб айтишади.\nБу қисқартма мана шу тўртликка кирган тўртта журна-пропагандоннинг фамилияларидан олинган. Яъни “КиСкаСШей” қисқартмаси путинпараст журналистлар Дмитрий Киселёв, Ольга Скабеева, Владимир Соловьёв ва Артём Шейнин фамилияларининг илк ҳарфларидан ташкил топган сўздир.\nРус тилининг нозик жиҳатларидан хабари бор ўзбекларимиз билади, бу сўзнинг “КИСКА” қисми “писка”, “аёлларнинг жинсий аъзоси” маъносини, “КАСШЕЙ” қисми эса “ўлмас Касшей” – “энг ёвуз куч” маъноларини англатади.\nНега россияликлар бу тўртликни бунчалик ёмон маъно берадиган қисқартма билан номлашган?\nЧунки бу тўртликнинг ҳар бир аъзоси мазлум рус халқининг қулоғига лағмон илавериб, оқни қора, қорани оқ қилиб, золим Путинни одил президент қилиб кўрсатавериб, кўпчиликнинг нафратига учраб бўлишган.\nБу гуруҳнинг асосий мақсади рус халқида Россияга қўшни мамлакатларда яшайдиган барча халқларга нафрат ва агрессия уйғотишдир.\nДмитрий Киселёв, Ольга Скабеева, Владимир Соловьёв ва Артём Шейнин деган пропагандонлар, айниқса, Украина ва украиналикларга қарши тажовузкорликни тарбиялашга қаттиқ бел боғлаганлар.\nУлар Россиянинг ички муаммоларини ёритишни четда қолдириб, Украинадаги камчиликларни бўрттириш билан овворалар. “КиСкаСШей” гуруҳи демократик Ғарб давлатларига қарши ҳам худди шундай тарғибот юритади.\nМашҳур, ҳақоратомуз ва ўзбеклар ëд олиб нақорат ўрнига айтадиган “Гейропа” сўзи ҳам айнан мана шу тўртликнинг ижодидир.\nЛекин эрталабдан кечгача Европа ва Ғарбни ёмонлаганлари билан бу жирканч кимсаларнинг Европада виллалари, яхталари ва ҳаттоки бизнеслари мавжуд.\nМасалан, Владимир Соловьёвнинг Италияда вилласи ва ресторанлари бор.\nМеҳнат таътилига чиқишса, бу муттаҳамлар ўзлари мақтайдиган Россиянинг Ялтаси, Сочиси ёки Геленжикига эмас, Мальдив ороллари, Испания, Португалия ва Италияга бориб дам олишади.\nМана шу мараз гуруҳнинг етакчиси Дмитрий Киселёв бир неча маротаба “Қозоғистон Россияга СССР пайтида берилган ерларни қайтариб бериши керак”, деб қозоқ миллатининг давлатчилиги бўлмаганлиги ҳақида Кремль ёзиб берган матнларни овоза қилган эди.\nБундан ташқари, у Марказий Осиё ҳам ҳамиша Россяининг қарамоғидаги ерлар эканини баралла айтиб келади.\nМана шу ирқчи, шовинист, босқинчи пропагандоннинг Ўзбекистон ҳукумати томонидан 3 май – Жаҳон матбуот эркинлиги кунида Тошкентга олиб келиниши ва сайраттирилиши бугунги ўзбек ҳукуматининг рус босқинчилиги тарғиботига ҳам, босқинига ҳам асло қарши эмаслигидан, аксинча, жуда ҳурсандлигидан нишонадир.\nЎтган йили мухолифатдаги “Эрк” демократик партияси лидери Муҳаммад Солиҳнинг ўз видеочиқишларидан бирида айтган гапи рост: «Афтидан, Ўзбекистон раҳбарияти аллақачон Ўзбекистонни Вовка оғасига пуллаб бўлган».\nКиселёвнинг Тошкентга бемалол келиб, ястаниб нутқ ирод қилганига қараганда, муҳтарам президентнинг Ўзбекистонни Россиянинг бир губерняси деб эълон қилишига озгина вақт қолган.\nЎзбекистонда 1 майдан бошлаб, концерт томоша тадбирларини ёпиқ масканларда ўтказиш тақиқланган.\nАммо бу тақиқ 3 май куни Тошкентдаги Ёш ижодкорлар саройига тўпланган юзлаб қатнашчиларнинг Киселёв каби Кремль пропагандони билан учрашувига таъсир қилмади. Бир ҳафта бурун президент Мирзиёев «бундан буëн қонун ҳамма учун устувор бўлади», деганди. Хуллас, зўрники тегирмон юритади.\nБу кетишда путинпараст бояги тўртлик эмас, Ўзбекистон деган давлат “КИСКА-ПИСКА”га айланади.\nЭртакларнинг энг ёвуз қаҳрамони эса “ўлмас КАСШЕЙ” эмас, Ўзбекистон ҳукумати бўлади.\nЎзбекистон мустақиллигининг 30 йиллиги арафасида мустақиллик душманлари мамлакатда бемалол пайтаваларини ювмоқда.\nСенатор пулин сочар, келин эса кетини очар\nШу кунларда актриса Саида Саидбекова ижтимоий тармоқлар қаҳрамонига айланди.\nБунга унинг телевидение мухбирига айтгвн бор-йўғи бир оғиз гапи сабаб бўлди.\nАшнақа, адажони сенатор! Хўжайиним оддий давлат ишида ишлайди, бўлим бошлиғи. Келинга иккита мошина олиб берганлар: Malibu ва Trailblazer.\nАртист келинига «Малибу» ва «Трейлблейзер» «аберган» сахий сенаторнинг исми Толибжон Мадумаров.\nОлдин Андижон университети ректори бўлиб, «бункер»лар самарасини кўрарди.\nҲозир сенатор бўлиб коррупцияга қарши курашяпти.\nАммо ковидга қарши курашган врачга ковид юққани каби корупцияга қарши курашадирғон сенаторга ҳам коррупция юқибди (юқсин юқсин).\nАртист келин аберган ўғлини «дўлат ишига» бошлиқ қиб»жайлаган».\nКийдириб-кийдириб таша анжанчасига бу лохларни.\nЯшасин Ўзбекистонни фаровон қилган ўзбек сенаторлари.\nСенаторлар боис ўзбек келинлари иккитадан мошинли бўлди.\nТолиб ака, мен сизга айтсам, сариқ товуқ сомон сочар, ўз кўтини ўзи очар.\nКоррупцияга қарши курашадирғон сенатўр акамни, бир анжанлик ўлароқ, ич-ичимдан тушунаман.\nТолиб ака мактабда иккичи эмас эди. Аълочи эди.\nИнститутда ҳам Лелин истипендияси олиб ўқиди.\nБиолўгия фанини чандон иштиëқ бирлан севди.\nЎзбекчилик деган тўсиқ бўлмаганда Толиб ака биолўгия соҳасида Нўбел оған Азиз Санжарни ҳам қувиб ўтарди.\nАммо рўзғор – ғор. Ғор бўғандаям тубсиз ғор.\nАшинга биолўгия фанидан олған дастлабки билимлардан шоти ясаб пул топадиғон ерга жайлашилди.\nБутун республика ВУЗларида бор порахўрлик Анжанда йўқ дейдиган одам мантиққа шак келтириб, хотини талоқ бўлади.\nКурсига эгри ўтирсак ҳам гапди тўғрисини айтайлик чачамай.\nАммо Анжан тор. Бўлибам резинкадан эмас.\nАшинга Тошкентга кўчилди. Анжанлик этаж уйда яшаса диққатўлади.\nЭшик керак. Эшикни нархига шоти қўйибам етолмайсиз. Йигит моли йўлда.\nАна, эшигам тикланди. Ўғлини ишгаям жайлади. Аммо мусибат дегани сенатўр экан бу, деб аяб ўтирмас экан.\nТолиб ака чандон севган қизидан айрилди.\nҲеч ким парзант доғини кўрмасин. Ашинга келинини қизи ўрнида кўриб сийлади. Емай едирди. Киймай кийдирди.\nКўчадан бир кап майиз топсаям абкириб келинига берди.\nНимаўпти икки мошин. Темир инсондан азиз бўпқолдими?\nМеҳрди нархи қанча? А, лаббай? Кошки қўлидан келса, Дубай ва Испанияда ҳам эшик аберса.\nҚанча сенатўрнинг Испания билан Дубайда эшиги бор.\nҚани имкон бўса, келинга яхта, яъни худди эшикдай ясатилган қайиқ аберса.\nКелинни сийлабти-ку. Келинни хорлаган қайната қанча.\nКелинам артистлик қилиб мақтангиси кепди. Бепарасат.\nКўрмаганди кўргани қурсин.\nУ товуқ мия келин билмайдики, бу дунëда ютганинг ҳам, чайнаганинг ҳам ўзингники эмас.\nПақир деган панада туриши керак.\nЭҳ Толиб тоға, қандоқ алғов-далғов кунларга қолдик-а!\nËшлигинизда Анжанга кўклам келганда варрак учириб, ланка тепканингизда бундоқ кўргилик бошинизга тушади деб ўйламагандингиз-а?\nМайли, пешана экан. Диққатўманг, тоға. Рассом Туз ëздим.\ndata-title="РТдан ваъз: Мустақиллик душманлари Ўзбекистонда пайтаваларини ювмоқда" data-description="
Зиҳи давроний, Фархунда нишоний.

Замон ўлди - Ўрусия замони.

Фурқат


Ўзбекистонда «Сулаймон тоғи» музейи экспонатлари кўргазмаси | Қозоғистон янгиликлари: Сўнгги хабарлар «Kazakh TV» каналида | Kazakh TV\nҚирғизистоннинг энг йирик музейларидан бири - «Сулаймон-Тоғ» экспонатлари Тошкент аҳлига тақдим этилди. Тадбир Ўзбекистон давлат тарих музейи биносида ўтказилди. Ноёб архив материаллари, қўлёзмалар, тарихий ҳужжатлар экспозициядан ўрин олган.\nУлар ташриф буюрувчиларни Марказий Осиёнинг энг қадимий маданият ўчоқларидан бири билан чуқурроқ танишиш, Жанубий Қирғизистон ҳудудида яшаган халқлар тарихини кўпроқ ўрганиш имконини беради.\nТаъкидлаш жоизки, «Сулаймон-Тоғ» музейи Ўш шаҳридаги Сулаймон тоғ қояси ёнбағрида жойлашган. У шаҳарнинг диққатга сазовор жойларидан бири бўлиб, унда ҳамиша туристлар гавжум. Музей 1949 йилда ташкил этилган.\nБАХТИЁР ХЎЖАЕВ, ЎЗБЕКИСТОН РЕСПУБЛИКАСИ ФАНЛАР АКАДЕМИЯСИ ҚОШИДАГИ ЎЗБЕКИСТОН ДАВЛАТ ТАРИХ МУЗЕЙИ ИЛМИЙ ХОДИМИ:\n- Бу ерда халқимиз учун қизиқарли экспонатлар қўйилган, чунки тарихан биз дини бир, даври бир, эътиқоди бир, маданияти чамбарчас боғланган халқлармиз. Экспозицияда эрамиздан аввалги 10 асрдан бугунги кунгача бўлган тарих даврлари тўлақонли акс эттирилган. Музейнинг ўзи икки қаватли, ғорда жойлашган. Бизга жамоанинг асосий фаолияти кўпроқ қизиқарли. Улар Марказий Осиёда кенг ёйилган, асосий ўрин тутган уч дин – ислом, маонийлик ва зардуштийликни кўпроқ ўрганишган.\nТадбир «Сулаймон-тоғ» тарихий археологик музейи ва Ўзбекистон Республикаси Фанлар Академияси қошидаги Ўзбекистон давлат тарих музейи ўртасидаги шартномани рўёбга чиқариш доирасида ташкил қилинди. Кўргазма янги йилгача давом этади. 2020 йилда эса уни Самарқанд аҳлига тақдим этишади.


12:53 / 16.11.2016 5288\nЎзбекистон Республикаси сайлов қонунчилиги энг юқори демократик стандартларга мос бўлиб, мамлакатимизнинг халқаро муносабатларнинг тенг ҳуқуқли субъекти сифатида БМТ, ЕХҲТ ва бошқа халқаро ташкилотлар доирасида зиммасига олган мажбуриятларига тўла жавоб беради.\nДавлат фуқароларга, Ўзбекистон Республикаси Президентлигига номзодларга, сиёсий партияларга сайловолди ташвиқотини қонун рухсат берган барча тур, шакл ва усулларда, шунингдек, қонунда кўзда тутилган тартиб ҳамда муддатларда эркин олиб боришни таъминлайди. Қонунлар, бошқа норматив-ҳуқуқий ҳужжатларга мувофиқ, барча номзодга ўз сайловолди ташвиқотини олиб бориш, шу жумладан, Сайловолди дастури қоидаларини кенг тарғиб қилиш учун оммавий ахборот воситаларидан фойдаланишда адолатли ва тенг шароитлар таъминланади. Айни пайтда оммавий ахборот воситалари эркинлигини суиистеъмол қилишга йўл қўйилмайди. Оммавий ахборот воситаларида тарқатиладиган ахборот ҳақиқатга мос бўлиши, Ўзбекистон Республикаси Президентлигига номзодларнинг, сиёсий партияларнинг ҳуқуқлари ва қонуний манфаатларини бузмаслиги керак. Ҳақиқатга тўғри келмайдиган маълумотларни, шунингдек, Ўзбекистон Республикаси Президентлигига номзодларнинг шаъни ҳамда қадр-қимматига путур етказадиган маълумотларни тарқатиш тақиқланади.


Самарқанд вилояти ҳокими З.Т.Мирзаевнинг Ўзбекистон Республикаси Мустақиллигининг йигирма икки йиллиги муносабати билан ўтказиладиган тантанали байрам тадбиридаги табрик сўзи | Вилоят ҳокимининг маърузалари | Самарқанд вилояти ҳокимлиги\nСамарқанд вилояти ҳокими З.Т.Мирзаевнинг Ўзбекистон Республикаси Мустақиллигининг йигирма икки йиллиги муносабати билан ўтказиладиган тантанали байрам тадбиридаги табрик сўзи\nСамарқанд шаҳри, “Мўъжиза” амфитеатри, 2013 йил 31 август\nБугун жонажон Самарқандимиз ҳақиқий байрам оғушида. Куни кеча Самарқанд шаҳрида “Шарқ тароналари” тўққизинчи Халқаро мусиқа фестивали юқори ташкилотчилик билан ўтказилиб, ўз ниҳоясига етди. Фестивалда 52 та мамлакат ва 3 та халқаро ташкилотдан ташриф буюрган меҳмонлар Самарқандга хос бўлган меҳмоннавозлик билан кутиб олингани алоҳида таҳсинга лойиқ.\nФестивалнинг очилиш маросимида Муҳтарам Президентимиз Ислом Абдуғаниевич Каримов иштирок этиб, барча қатнашчиларни самимий қутлар экан, ўз сўзларида “айни шундай тайёргарлик ишларида жонбозлик кўрсатган, ўзининг меҳмондўстлиги, ажойиб фазилатлари билан дунёда ном қозонган Самарқанд аҳлига барчангизнинг номингиздан, шахсан ўз номимдан самимий миннатдорчилик билдиришни ўзимнинг бурчим, деб биламан”, деб билдирган эътирофлари барча самарқандикларга берилган юксак баҳо бўлди.\nМуҳтарам Президентимизнинг ана шундай эътирофи барча самарқандликларни руҳлантириб, янги-янги марралар сари дадил ва шахдам қадам ташлашга ундайди.\nДарҳақиқат, тарихан қисқа вақт ичида амалга оширилаётган кенг кўламли ислоҳотлар, таълим, маданият, уй-жой ва ишлаб чиқариш соҳаларида қўлга киритилаётган юксак муваффақиятлар барчамизда жонажон Ватанимизга нисбатан фахр ва ғурур ҳиссини янада тоширмоқда.\nБу йил байрам тантаналарига “Қадр-қимматим, таянчим ва ифтихоримсан, мустақил Ўзбекистон!” деган ягона ғояга асосланган ҳолда кенг кўламда тайёргарлик кўрилди.\nБугун вилоятимизнинг қайси шаҳар ёки туманига борманг, замонавий иншоотлар, янги уй-жойлар, йўллар, янги боғлар барпо этилаётганига гувоҳ бўласиз.\nРеспублика раҳбариятининг топшириғи ва бевосита қўллаб-қувватлаши натижасида вилоятимизнинг Ургут, Пайариқ, Иштихон, Тайлоқ, Самарқанд ва Жомбой туманларидаги йўллар таъмирланди, истироҳат боғлари янгидан бунёд этилди ва замонавий бинолар қурилиши давом этмоқда.\nАйниқса, Самарқанд шаҳрида Юртбошимиз ташаббуслари билан бошланган Даҳбед кўчасини таъмирлаш ишлари тугалланди, Панжакент кўчасини таъмирлаш ва Университет хиёбони билан Садриддин Айний кўчасини боғловчи янги йўл қурилиши давом этмоқда.\nҚишлоқ хўжалигидаги ислоҳотлар изчил амалга оширилмоқда. Дастлабки муваффақият пиллачиларимизнинг 2740 тонналик хирмонидан бошланган бўлса, кейинчалик мард ва танти деҳқонларимиз жами 701 минг 200 тонна ғалла етиштиришиб, Юртбошимизнинг юксак эътирофига сазовор бўлдилар. Ўтган йилга нисбатан 55 минг тонна кўп етиштирилган ҳосилнинг 363 минг тоннаси фермер хўжаликлари ихтиёрида қолганлиги фермерлик ҳаракатининг йилдан-йилга ривожланиб бораётганидан далолат бермоқда.\nБугунги кунда 91,5 минг гектар майдонда ғўза парваришлаётган деҳқонларимиз 246 минг тонналик юксак хирмонни яратишга бел боғлаб турибдилар.\nШу шукуҳли онларда ният қилайлик: деҳқонларимиз, фермерларимиз ва барча қишлоқ хўжалиги ходимларининг омадини берсин, яратиладиган хирмонлари баракали бўлсин.\nВилоятимиздаги қишлоқ массивларида намунавий лойиҳалар асосида 1050 та замонавий уй-жойлар қурилиши олиб борилмоқда. Қурувчи ва йўлчиларнинг фидокорона меҳнати туфайли 107 та аҳоли пунктида ичимлик суви таъминланди, 208 та ижтимоий соҳа обеъктлари фойдаланишга топширилди. Йўл қурилишига ажратилган давлат маблағлари мустақиллик йилларида энг кўп суммани - 106,4 млрд сўмни ташкил этмоқда.\nШунингдек, жами инвестициялар ҳажми 1,03 трлн сўмни, тўғридан-тўғри хорижий инвестициялар эса 14,7 млрд сўмни ташкил этди.\nЖами 65,5 млн долларлик 626 та инвестицион лойиҳаларни амалга ошириш ҳисобига 7700 та янги иш ўринлари яратилди ва 9 млрд сўмлик маҳсулотлар ишлаб чиқарилди.\n2011-2012 йилларда вилоятимиз бўйича 154 та касб-ҳунар коллежларини 102 та мутахассислик бўйича 60 минг нафардан зиёд ёшлар битириб, уларни иш билан таъминлашга алоҳида эътибор қаратилди.\nШунингдек, касалхона, мактаб, коллеж ва спорт иншоотларини қуриш ва таъмирлаш ишлари давом эттирилди. Байрам арафасида 64 та мактаб, 4 та “Баркамол авлод” маркази, 5 та мусиқа ва санъат мактаби, 3 та спорт мажмуаси фойдаланишга топширилди.\nЁш авлод тарбиясига, спортни ривожлантиришга давлатимиз томонидан берилаётган эътиборга жавобан вилоятимиз спортчилари 98 та олтин, 76 та кумуш ва 89 та бронза медалларини қўлга киритдилар.\nБухоро шаҳрида бўлиб ўтган “Универсиада - 2013” мусобоқаларида эса 11 та олтин, 39 та кумуш ва 14 та бронза медалларини қўлга киритиб, фахрли иккинчи ўринни эгалладилар.\nШу каби муваффақиятларни бошқа соҳалар мисолида ҳам кўплаб келтириш мумкин. Соҳаси, касби ва лавозимидан қатъий назар Ватан равнақи йўлида қилинган фидокорона меҳнат албатта рағбат топади.\nБайрам арафасида 26 нафар юртдошларимиз Юртбошимизнинг Фармонлари билан Ватанимизнинг юксак унвони, орден-медаллари билан тақдирландилар. Бу унвонларни Юртбошимизнинг Самарқандликларга берилган яна бир эътибори сифатида қадрлаб, мукофот эгаларини табриклаймиз.\nФурсатдан фойдаланиб, Мустақиллик байрами ва “Шарқ тароналари” тўққизинчи халқаро мусиқа фестивалига тайёргарлик ишларида жонбозлик кўрсатган олий ва ўрта махсус ўқув юртлари, меҳнат жамоаларига, талабаларга, қурилиш, транспорт, коммунал хўжалик соҳаси вакилларига, барча ҳуқуқ-тартибот идоралари жамоасига ва вилоят ташкилотлари раҳбарларига самимий миннатдорчилик билдирамиз.\nСиздек забардаст, меҳмондўст, Ватанни севадиган инсонлар борлигидан фахрланамиз ва Сизларга сиҳат-саломатлик, ишларингизда зафарлар тилаймиз\nСизларни, Сиз орқали барча Самарқанд аҳлини энг улуғ, энг азиз байрам билан табриклаймиз!\nЮртимиз тинч, дастурхонларимиз тўкин ва осмонимиз мусаффо бўлсин!\nКиритилган вақти: 31/08/2013 19:00. Кўрилганлиги: 1913\nМатериал манзили: https://samarkand.uz/press/governor_speeches/samarqand_viloyati_hokimi_ztmirzayevning_ozbekiston_respublikasi_mustaqilligining_yigirma_ikki_yilligi_munosabati_bilan_otkaziladigan_tantanali_bayram_tadbiridagi_tabrik_sozi


Samsung iPhone 6S ва LG G4 учун DDR4 хотира карталарини етказиб беради » Ўзбекистон янгиликлари – Zamin.uz\nSamsung компанияси LG ва Apple билан LG G4 ва Apple iPhone 6S смартфонлари учун ўзининг DRAM карталарини етказиб бериш бўйича кўп миллардлик шартнома имзолади, деб хабар бермоқда «3DNews.ru».\nАйнан қайси турдаги хотира карталари етказиб берилиши маълум қилинмаган. Бироқ G4 ва iPhone 6S смартфонлари позициясини инобатга олиб, уларга яқиндагина катта миқдорда ишлаб чиқарилиши бошлангани эълон қилинган DDR4 DRAM микросхемалари етказилишини тахмин қилиш мумкин.\nКелшув шартларига кўра, Samsung LG Electronics компаниясининг G4 смартфонлари учун керак бўладиган DRAM хотиралари бўйича талабини тўлиқ қоплайди. Apple’га эса iPhone 6S учун керак бўладиган карталарнинг камида 50 фоизини етказиб беради.


Никола Лазаревич: "Ўйин бошида юзага келган вазиятлардан фойдалана олмаслик - жамоамизнинг оғриқли нуқтаси"\n23.06.2022 23:17 Ўқилди: 114\nСуперлиганинг 12-туридан ўрин олган "Қизилқум" - "Пахтакор" (0:2) учрашувидан кейин мезбонлар бош мураббийи Никола Лазаревич фикрларини билдириб ўтди.\n- Ўйин ҳақида фикрларингиз\n- Биринчи навбатда "Пахтакор" ва Славче Войнескини табрикламоқчиман. Улар ғалабага лойиқ эдилар. Биз бундай ўйинни кутмагандик. Ўйин бошида йигитларим ҳаракат қилишди. Бизда вазиятлар ҳам бўлди. Аммо бу жамоамизнинг асосий камчилиги бўлиб қолмоқда. Ўйин бошида юзага келган вазиятлардан фойдалана олмаслик - жамоамизнинг оғриқли нуқтаси. Кейин эса ўзимиз гол ўтказиб юборяпмиз. Биринчи бўлимнинг бошларида темп юқори бўлди. Кейин эса темп бироз тушди. Иккинчи бўлимнинг охирларида эса жисмоний ҳолатимиз сабаб бирор нарса қила олмадик. "Пахтакор" футболчиларининг жисмоний ҳолатларини ҳам эътироф этиш жоиз. Олдинга интилишда давом этамиз. Кейинги ўйинга тайёрланишни бошлаш керак.\n- Иккита ўзгаришни амалга оширганингиздан ва жамоа гол ўтазиб юборди...\n- Албатта, Станиславлевични ўзгартириш аввалдан режалаштирилганди. Зотеевда чарчоқ аломатлари сезилиб қолди ва шу сабаб уни алмаштирдик. Афсуски, гол ўтказиб юбордик. Гол жуда чиройли бўлди. Аммо бунга ўзимиз йўл қўйиб бердик.\n- "Қизулқум" 0:1 ҳисобида мағлубиятга учраб турганида ҳам 5 та ҳимоячи билан ҳаракат қилди. Шу паллада тактикани ўзгартириб, ҳужумга эътибор қаратиш ҳам мумкин эди...\n- Биз тактикани кечроқ ўзгартирдик. Сабаби, биз голгача икки ўйинчини ўзгартириб бўлгандик. Улар ўзларини захирага олишни сўрашди. Жамоага янги кучлар қўшилгандан сўнг тактикани ўзгартириш ҳақида ўйладик.\n24.06.2022 15:00 Ўқилди 378\n23.06.2022 03:17 Ўқилди 222\n26.06.2022 19:51 Ўқилди 186\n25.06.2022 21:46 Ўқилди 177


Энг зарарли нон фош этилди. Нон...\n07.10.2019 11:13 0 6727\nШифокор-диетолог Елена Соломатина «Вечерняя Москва»га берган интервьюсида инсон танаси учун қайси нон энг фойдали ва энг зарарли эканини айтади.\nМутахассис фойдали нонлар орасида биринчи ўринга жавдар нонни қўяди.\n— Бироқ кўпинча қадоғига катта ҳарфлар билан жавдар нон деб ёзиб қўйилган маҳсулот таркибида жавдар ун бўлмайди ёки жуда кам миқдорда солинади. Алданиб қолмаслик керак. Ишлаб чиқарувчилар буғдой уни ва бўёқдан фойдаланишади, — дейди Соломатина.\nНон олий навли ундан тайёрланмагани маъқул: тозаланмаган, иккинчи нав ёки жавдар ун айни муддао.\nДиетологнинг сўзларига кўра, нон танлаётганда, энг аввало, таркибига эътибор қаратиш зарур — қанча оддий бўлса, шунча яхши. Ун, сув ва туздан тайёрланган нон энг мақбули ҳисобланади. Соломатина Шарқ нони — лаваш, пури кулчаси ва Ўрта ер денгизи питасини мисол тариқасида келтирди.\n— «Мазали» серёғ хамир одатда таркибига маргарин ёки пазандалик ёғлари қўшилганидан далолат. Фойдали нонда гидрогениз ёғлари бўлмайди. Трансёғлар кўпгина касалликларни чақиради. Чиройли дўмбоқ булкаларни танлашда эҳтиёт бўлиш керак. Одатда ёғ ва ширинлик қўшилган хамир таркибида қанд бўлади. У қонда глюкоза миқдорини оширади. Шундан сўнг тана инсулин ишлаб чиқаради. Глюкоза даражаси пасаяди, биз яна ейишни хоҳлаймиз. Энергия ҳосил қилмагани ёғга айланади, — дейди Соломатина.\nШифокорнинг таъкидлашича, сунъий қўшимчалар билан тўйинтирилган оқ нон инсулин резистентлигини ва 2-тип диабетни қўзғайди. Турли қўшимчалар ҳақиқатан маҳсулот мазасини ўзгартиради, лекин уларни фойдали деб бўлмайди.\nнон инсулин ДИАБЕТ Жавдар\nКоронавирус 03/04, 21:20\nМаслаҳат 24/03, 12:08


Собиқ "Бунёдкор"чи ўз вақтида "Манчестер Юнайтед"га ўтиши мумкин бўлгани ҳақида айтиб ўтди\n14 ноябрь, 2017, 16:37\nТошкентнинг “Бунёдкор” клуби ва Бразилия терма жамоаси собиқ ҳужумчиси Ривалдо “Барселона”да ўйнаб юрган чоғларида “Манчестер Юнайтед” клубидан жиддий қизиқиш бўлгани ҳақида гапириб ўтди.\n“Барселона”далик пайтимда клуб мени Англияга сотиб юбормоқчи эканлиги ҳақида жуда кўп гап-сўзлар бўлган. Аммо, шахсан менда бундай имконият бўлмаган. Ўша пайтларда Барселонадаги барча газеталарда агентлар менинг вакилларим билан учрашишгани ҳақида хабарлар чоп этилган. “Манчестер Юнайтед”нинг менга қизиқиш билдиргани қанчалик тўғри буни билмайман.\n1999 йилда барча мени дунёнинг энг яхши футболчиси деб тан олди ва бу мен учун жуда муҳим эди. Мен футболга камбағал бир оиладан кириб келдим ва кейинчалик дунёнинг энг яхши футболчиси бўлдим, бу ажойиб эди”, - дейди Ривалдо.


16:34 / 05.12.2015\nБразилияда рестайлинг қилинган Chevrolet Cobalt намойиш қилинди. Седан дизайни марканинг янги корпоратив стилида ишланган.\nРио-де-Жанейро шаҳрида ўтказилган тақдимот маросимида маълум қилинишича, машина дизайни анча ўзгарган, моделнинг олд қисми Chevrolet`нинг фирма дизайнига мувофиқ равишда қайта ишланган: автомобилнинг чироқлари торроқ кўринишга келтирилган, радиатор панжараси ва туманга қарши чироқлар шакли ўзгартирилган.\nИнтерьерга эса деярли тегилмаган, фақат салон қулайликларига сенсорли дисплей ҳамда орқа кўриниш камераларига эга, iOS ва Android’даги смартфонлар билан ишлай оладиган MyLink II мультимедия тизими пайдо бўлган. Янгиланган Chevrolet Cobalt`нинг энг яхши комплектациясига ёруғлик датчиклари, орқани кўриш камералари ва чарм салон киради.\nБразилия бозоридаги Cobalt седанлари мижозларга 1.8 литрли 4 цилиндрли 110 от кучига эга атмосферали двигател билан таклиф этилади.\nЯнгиланган Chevrolet Cobalt автомобилининг Ўзбекистонда ишлаб чиқарилиши ҳақида ҳозирча маълумотлар йўқ.


Хайрият! 2021 йилгача тез тиббий ёрдам хизматида «Дамас»лардан тўлиқ воз кечилади\n10 июнь куни Миллий матбуот марказида Соғлиқни сақлаш вазирлиги раҳбарияти иштирокида «Ўзбекистон Республикасида тез тиббий ёрдам хизматини такомиллаштириш чора-тадбирлари тўғрисида»ги қарори асосида кўрсатилаётган тез тиббий хизматлар» мавзусида матбуот анжумани бўлиб ўтди.\n"Кун" нашрининг ёзишича, анжуманда тез тиббий ёрдам хизматини кўрсатиш тизимидаги камчиликлар хусусида ҳам сўз борди. Соғлиқни сақлаш вазири ўринбосари Абдуҳаким Ҳожибоев журналистларнинг тез ёрдам машиналарининг шошилинч тиббий хизматга мослаштирилмагани, чақириқларни қабул қилиш ва тақсимлашда шошилинч тиббий ёрдам станцияси ва ҳаракатдаги машиналар билан алоқа йўқлиги хусусидаги саволларига жавоб қайтарди.\n«Тез ёрдам машиналарида тиббий хизмат кўрсатиш учун барча шароитлар йўқлиги ҳақиқат. Лекин «Дамас»ларнинг барчасини бир оғиз гап билан «Тойота»га айлантириб бўлмайди. Буларнинг барчаси нима эвазига бўлишини барчамиз яхши тушунамиз», дейди у.\nВазир ўринбосарининг баён этишича, ҳозирда республика бўйича мавжуд 2500га яқин тез ёрдам машинасининг 281таси «Ниссан», «Тойота» ва бошқа русумдаги замонавий уловлар. Уларнинг барчаси реанимобилга (шошилинч тиббий ёрдам кўрсатиш учун бирламчи жиҳозларга эга улов) мослаштирилган. 2021 йилгача «Дамас»лардан тўлиқ воз кечилиб, талаб даражасида жиҳозланган замонавий тиббий ёрдам машиналарига ўтилади.\n«Республика бўйича чақириқларнинг атиги 15 фоизи госпитализация қилинади, яъни бемор шифохонага олиб кетилади. 85 фоизига эса жойида хизмат кўрсатилади. Европада эса аксинча, чақириқларнинг 85 фоизи госпитализацияни талаб этади. Шу боис аксарият ҳолларда реанимобилларга эҳтиёж йўқ», дея қўшимча қилган Ҳожибоев.\nМаълум қилинишича, 2016 йилда ҳар 15 минг аҳолига битта тез ёрдам машинаси тўғри келган бўлса, ҳозирда ҳар 13 минг киши учун битта машина хизмат қилади.\n«3 минг, 5 минг киши истиқомат қиладиган чекка ҳудудларда ҳам масофа чўзилиб кетишини инобатга олган ҳолда одам сони кам бўлса ҳам машина бириктириб қўйиш вазифаси белгиланган. Лекин бу фақат машина қўйиш билан битмайди, олис ҳудудда ишлашга рози бўладиган кадрлар ҳам керак. Бу эса қийин масала», дея Соғлиқни сақлаш вазири ўринбосарининг сўзларини келтирмоқда Kun.uz мухбири.\nҚайд этилишича, 2019 йил якунига қадар барча тез ёрдам машиналарида қулай алоқани, чақириқлар учун машинани тезкор йўналтиришни таъминловчи GPS тизимини йўлга қўйиш белгиланган.\n«Ҳозирда Тошкент шаҳридаги 178та машинада бу тизим мавжуд. Лекин сервер билан алоқа яхши йўлга қўйилмаган», дейилади матбуот анжуманида.\nКиритилди: 16:25 11.06.2019. Ўқилди: 1121 марта. Фикрлар сони: 0 та.


Характерни овқат орқали тўғирлаймиз - Farzand.uz\nХарактерни овқат орқали тўғирлаймиз\nҲар бир боланинг ўз дунёси бор. Мисол усун Мубина эрталабдан кечгача кутубхонада ўтириб физикадан олимпиадага тайёрланса, Муродни беш минут ҳам дарс тайёрлаттиролмайсан. Манзура дўстларисиз ҳаётини тасаввур этолмайди, Нигора эса вақтни китоблар ва компьютер билан ўтказганда маза қилади. Психологларнинг таъкидлашича, болаларнинг ёмон одатлари-ю, баъзи камчиликларини улар учун махсус таомнома тузиб тўғирлаш мумкин экан. Жанжалкаш учун сули ёрмаси Фарзандингиз ўта баҳслашувчанми? Агар ўғлингиз ёки қизингиз жудаям ҳужумкор бўлса, бундан сира хавотирланманг. Яхшиси уни бирон бир жанг санъати билан шуғулланишига имкон яратинг. Бундай болаларнинг таомномасидан нитрат калий (Е-252), нитрат нитрий(Е-251), нитрит натрий(Е-250) каби кимёвий қўшимчали маҳсулотларни чиқариб ташланг. Нитрат ва нитраитлар дудланган гўшт маҳсулотлари, колбаса, сосиска кабиларга қўшилади. Кимёвий қўшимчалар бу маҳсулотларга чиройли пушти ранг бериш учун қўшилади.. бундай қўшимчаларнинг ўсмир организмига ортиқча миқдорда тушиши уларда асабийлтк ва ўта ҳужумкорликни келтириб чиқаради. Алоҳида меню Нитратли маҳсулотларни табиий гўшт ва балиқ маҳсулотларига алмаштиринг.сабзавот сотиб олишда эса унча катта бўлмаганларини танланг. Унутманг, йирик карам, сабзи ва картошкада нитратлар кўп миқдорда йиғилган бўлади. Эрталабки нонуштага сули ёрмасидан бўтқа тайёрланг. Умуман ёрмалар бола организмига тинчлантирувчи таъсир кўрсатиб, суякка ва мушакларни мустаҳкамлайди. Ундаги магний элементи қон айланишини яхшилайди. Магний айниқса тарвузда жуда кўп. Шундай экан ўсмирнинг таомномасига олма, гречиха бўтқаси ва қайнатилган лавлагидан тайёрланган турли салатларни киргизинг. Кўп ўтмай фарзандингиз хулқидаги ижобий ўзгаришлар сизни хурсанд қилиши аниқ.\nҚитмирлар учун товуқ гўшти Сал аввалроқ гапга қулоқ соладиган ва ювош болангиз сал нарсага жаҳли чиқадиган, қайсар ва қитмир болага айланиб қолгани сизни хавотирга соляптими? Худдики унинг ичига жин кириб олгандек гап қайтаради, бирор иш айтсангиз тескарисини қилади. Хавотирга ўрин йўқ. Бундай болаларда фосфор-калций алмашинуви бузилиши оқибатида шундай салбий хислатлар пайдо бўлган. Алоҳида меню Бетгачопар боланинг таомномаси асосан углевод ва оқсилга бой маҳсулотлардан ташкил топсин. Унга нонуштада тухум, творог, бифштекс бериш мумкин. Тушликда сабзавотлардан салат, сабзавотли карам шўрва бериш мумкин. Ширинликлар таомномадан чиқарилгани маъқулроқ. Кўпроқ товуқ ва балиқ гўшти ейиш фойдали. Бундай болаларга витамин B3, B6 ли маҳсулотларни кўпроқ бериш керак. Чунки ушбу витаминлар тинчлантирувчи ҳисобланиб, уйқуни яхшилайди.\nСелдерей тушкунликдан асрайди Фарзандингиз доим ҳамгин, ўзига ишонмай юрадими? Кичкинагина муаммони ҳам катта ташвиш деб қабул қиладими? Бунга сабаб унинг организмида B гуруҳ витаминлари етишмаётганлиги бўлиши мумкин. Буюк Британия да ўтказилган тадқиқот натижаларига кўра, ҳар томонлама тўкис инсонлар ҳам ниацин(витамин РР) ёки фолий кислотаси етишмаганда тушкунлик ҳолатиига тушишади. Ўсмирларда эса бу витаминга бўлган эҳтиёж катта ёшлиларга қараганда юқорироқ. Алоҳида меню Селдерейнинг биргина шохчаси қирғичдан чиқарилган сабзи билан ейилса ўсмирдаги юқоридаги витаминлар етишмовчилигини тўлиқ бартараф этиш мумкин. Ниацин қуш гўштлари, янги балиқ, ёнғоқлар, анжир, қора олхўрида кўп. Қолавеса, озгина шоколад, банан ҳам жуда фойдали.\nҚайси қасл бўлишидан қатъий назар ўсмирлар организми доим витаминларга муҳтож бўлади. Шундай экан уларнинг таомномасини табиий витаминларга бой маҳсулотларбилан бойитиш улар учун фақат ва фақат фойда келтиради.


Украинада жангари гуруҳ сафига қўшилишда гумонланган қирғизистонлик аёл ҳибсга олинди\nОДЕССА, Украина – Украиналик чегарачилар ноқонуний қуролли гуруҳлардан бирига аъзоликда гумон қилинган қирғиз аёлини қўлга олдилар. Бу ҳақда AKIpress ахборот агентлиги Украина давлат чегара хизматига таяниб хабар тарқатган.\nСешанба (20 август) куни қўриқчилар Одесса халқаро аэропортида 24 яшар аёлни қўлга олганлар. У «Ислом давлати»нинг кўплаб аъзолари ёки бу гуруҳга қўшилишни истаганлар учун транзит мамлакат ҳисобланувчи Туркиядан учиб келган.\nАёл қарийб икки йилдан бери Қирғизистон ҳуқуқ-тартибот идораларининг қидирувида бўлган. Украина куч тузилмалари Интерполнинг ноқонуний қуролли тузилмаларга аъзоликда гумон қилинганлар рўйхатида унинг исми борлигини пайқаб қолганлар.\nУ ҳозирда Украинада ҳибсда сақланмоқда. Унга нисбатан Қирғизистон ҳуқуқ-тартибот идораларининг режалари борасида маълумот берилмаган.\n2013 йилдан бери юзлаб қирғизистонликлар Сурия ва Ироқдаги ИД сафига қўшилганлар.


Ўзбекистон мактаблари анъанавий ўқишни қайта тикламайдилар\n05 Noyabr 14:31 / Published in Жамият\nМактабларда анъанавий дарслар қайта тикланмайди\nТаълим вазирлиги мактаб ўқувчиларининг иккинчи чорагидан анъанавий шаклда ўқийди деган миш-мишларни рад этди.\n«Агар ўқувчиларни мутлақо анъанавий таълим шаклига ўтказиш тўғрисида қарор қабул қилинса, Халқ таълими вазирлиги маълумотни бўлимнинг расмий манбалари орқали тақдим этади», дейилади хабарда.\nТаълим вазирлигининг маълумотларига кўра, бугунги кунда республикадаги 10 мингдан зиёд умумтаълим мактабларида 4,6 миллион ўқувчи ёки барча мактаб ўқувчиларининг 74%, қолган 1,6 миллион нафари ёки 26% масофадан туриб, онлайн ўқийди.\nМактабларда кундузги дарсларни қайта тиклаш тўғрисидаги қарорни Халқ депутатлари маҳаллий Кенгашлари эпидемиологик вазиятдан келиб чиқиб, вилоят санитария-епидемиология назорати марказларининг хулосаси асосида қабул қиладилар.\nЭслатиб ўтамиз, мактабларда расман янги 2020-2021 ўқув йили 14 сентябрда бошланди. Коронавирус пандемияси туфайли ўқув йили масофадан туриб Online-maktab телевизион лойиҳаси (Online-school) доирасида якунланди. 16 март куни анъанавий коронавирус инфекциясининг Ўзбекистондаги биринчи ҳолати аниқлангач, анъанавий форматдаги ўқув жараёни тўхтатилди.\nTagged under: АНЪАНАВИЙ, КАРАНТИН, МИШ-МИШЛАР, УЗАЙТИРИШ, ЎҚИШ, ҚАЙТА ТИКЛАШ\n«Пахтакор» ва Эроннинг «Трактор» жамоалари учрашувни дуранг билан якунлашди\nЎзбекистонлик фуқароси ўғирланган машинада автоҳалокатга учради\nСамарқанд-Лвов: тўғридан-тўғри ҳаво қатновини очиш муҳокама қилинмоқда


Швейцария ядро энергетикасидан воз кечмоқда\n22:38 / 22.05.2017\nКўплаб давлатлар ҳануз «тинч атом»нинг афзалликларидан воз кечишга иккиланиб турган бир пайтда, швейцарияликлар ўз давлати равнақи учун муҳим қадамни босишга муваффақ бўлишди.\nЯқинда ўтказилган сўровларда швейцарияликларнинг аксарияти муқобил энергия манбаларини ривожлантириш учун давлат ядро дастурини тугатишни ёқлаб овоз беришди. Швейцария айни пайтда ўзида мавжуд бешта атом электр станциясидан жами сарфлаётган энергиясининг учдан бир қисмини олади. Атом энергияси халқаро агентлиги (АЭХА) статистикасига ишонадиган бўлсак, бугунги кунда жаҳонда жами 450 та ядро реактори фаолият кўрсатмоқда ва у умумжаҳон энергия истеъмолининг бор-йўғи 3 фоизинигина қоплайди.\nЯдро энергетикасидан воз кечиш Швейцария учун осон бўлмайди, чунки мамлакат табиий ресурсларга асло бой эмас. Айни пайтда давлатнинг истеъмол қилаётган энергиясининг катта қисмини (60 фоизини) гидроэлектростанциялар қопламоқда. Муқобил манбалар эса ҳозирча энергиянинг умумий ҳажмидан 8 фоизини ишлаб чиқаришда ёрдам бермоқда.\n2011 йилда — Япониянинг «Фукушима-1» реакторида уч энергия блокининг эришига сабаб бўлган фалокат юз бергач, Швейцарияда ҳам ядро энергетикасидан воз кечиш ҳақида гап-сўзлар урчиб қолган эди. Японлар бу даҳшатли фалокат оқибатларини қандай бартараф этишни ҳанузгача билишмаяпти. Швейцарияликлар воқеанинг бундай тус олиш эҳтимолидан жуда қўрқиб қолишган, шу сабабли сўровда қатнашганларнинг 58 фоизи ядро энергетикаси қурилмаларидан фойдаланишни бас қилишни ёқлаб овоз беришди.\nЭнергетиканинг ядро секторини қисқартириш дастури 2018 йилнинг январидан бошланиши мўлжалланмоқда. Бир неча йиллардан буён атроф-муҳит муҳофазаси учун ўз қонун лойиҳаларини илгари суриб келган Яшиллар партияси вакиллари Швейцария фуқароларининг бу қароридан айниқса хурсанд бўлишди. Ядро реакторларидан воз кечишга қарши бўлганлар эса, аксинча, мўлжални бу қадар кескин ўзгартириш мамлакат иқтисодиётини ларзага солишини айтиб келишмоқда. Олимлар ҳам ушбу масала юзасидан ўз позициясига эга. Улардан баъзилари экологик тозалик ва самарадорлик нуқтаи назаридан муқобил энергия манбалари ядро энергиясидан яхшироқ эмас, баъзи ўринларда унга ютқазади ҳам, дея ҳисобламоқда.\nШвейцария ядро энергетикаси


Отасиз синф « Ўзбекистон Халқ Ҳаракати\nСинфимизда 40 нафар ўқувчи бор. Шулардан 39 тасининг отаси йўқ. Синфдошларим орасида ота ҳақида деярли суҳбат бўлмайди.Лекин худди мени қийнаётгандек уларни ҳам бир савол қийнаса керак: “Отам қанақа эди?”. Бу савол билан эса баҳсга чиқиб бўлмайди.\nБаъзида ойимдан: “Ойи, отам қанақа эди?” деб сўрасам, улар отам ҳақида айрим нарсаларни гапирадилар. Шунда ойим ниманидир чайнаб мазасини шимиб тўппасини менинг оғзимга солаётганга ўхшайди.Ҳечам,ҳечам бу жавобнинг мазасини сезмайман. Мен отамни кўришим керак. Ўшандагина саволимнинг жавобини мазасини шимиб туярдим.\nХуллас, агар бир ҳикояга иккита ном қўйиш мумкин бўлганда,мен ҳикоячамга “Отасиз синф” ва “Денис” деб сарлавҳа қўйган бўлар эдим.\nБаъзан катта йўлларда машина босиб, эзиб кетган мушукними, кучукними ўлигига тасодифан кўзим тушиб қолса, касал бўлиб қоламан.Эзилишни тасаввуримга сиғдираверганимдан.Ҳар кун эрталаб синфга кириб келар эканман,Денисга кўзим тушибоқ яна тасаввурим эзилиш билан лим-лим тўлиб қолади. Дениснинг отаси ўзек онаси рус. Дима исмли укаси ҳам бор.Ўзининг айтишича отаси рус хотинга уйлангани учун отасининг қариндошлари уларни қабул қилмас экан. У отасини бир аввал бир марта кўрган, ўшанда отаси унга икки юз сўм пул берган экан.Денис шу пул билан икки ой мақтаниб юрди.Онаси Кореяга ишлагани кетган. У укаси билан Алиса холасиникида яшайди.Яқин яқингача биз тетя Алисани Дениснинг холаси деб ўйлар эдик. Аммо у бир куни синфимизга кириб келди, Дениснинг ёқасидан тутиб, бошини деворга ургач, билдикки, у холаси эмас, энагаси экан.\nЭнага эрталаб бир бурда бўлка билан мактабга жўнатади. Шу билан кечқурун овқатланишади.Энг оғир ишларни унга қилдиради.Уч ой аввал ойиси Кореядан бир мартагина телефон қилган, отасини бир ой аввал бир зумгина кўрган. Ҳечам қорни тўйиб овқат емаган, декабр келди ҳамки иссиқ кийими йўқ.Спорт кийимида мактабга келади.Шимининг тиззалари коптокдек қотиб шишиб кетган кўп кийилгани ва кирлигидан. У очлигидан ўттиз тўққиз қўлга бир-бир қараб чиқади,бир оғиз ҳам ўзбекча сўз билмайди.Мен буларнинг барини ўқитувчимиз у билан гаплашганда билиб олганман, чунки у менинг партадошим.\nДенис ҳақида ойимга гапириб берганимда ойим йиғладилар. Кейин Денис бизнинг оиламизнинг сиртқи аъзосига айланди. Гўё ойимни мен синглим ва укамдан бошқа яна бир боласи бордек қайғурар эдилар.Кечқурун ҳаммамиз ўқиш ва машғулотлардан бўшаб, уйда дастурхон бошида йиғилганимизда, ойим бизга яна битта боласи бордек, у уйга қайтмагандек, қоронғида, оч-юпун кўчада қолиб кетгандек ҳис қиляпман ўзимни дер эди . Биз укам билан Денисни энагасига билдирмай унга егуликлар олиб чиқар эдик.Энди мен тушлик учун икки карра кўпроқ пул ё егулик олиб кетар эдим мактабга.Ҳар куни дарсга кечикиб келадиган Денис нон учун вақтли келиб мени кутиб ўтирар эди.Аввалига у бу нарсаларни мендан олаётганида роса хижолат чекди. Лекин орадан бир ой ўтиб у мендан очиқчасига пул талаб қилишга ўтди. Бирор бир егулик олиб бормаган куним уҳатто мен билан уришиб, баъзида қўл кўтарарди ҳам.Яқинда унинг ойиси Кореядан қайтиб келди.Энди у чиройли қизларга қиммат шоколад совға қиляпти. Мен эса йўлларда машиналар эзиб босиб кетган мушук ва кучукларнинг ўликлари ҳақида кам ўйлайман.Инсонлар ҳақида эса кўп айниқса ота ҳақида.\nБугун мактабга кетаётганимда икки ярим яшарлик синглим тишлаб ташланган печенеларни сумкамга солди “ опа, Денисга беринг”,дея.\nАфсуски уларни ўзим еб қўйдим.


Россия ва жаҳон эътибори Владимир вилоятининг Покров шаҳрида 2-сонли қамоқхонада сақланаётган мухолифатчи Алексей Навальний тақдирига қаратилган.\nУзоқ йиллардан бери фаоллар, ҳуқуқшунослар ва собиқ маҳбуслар Россия қамоқхоналарида ва тергов изоляторларида тиббий хизмат аянчи аҳволда экани ҳақида бонг уриб келади. Уларнинг сўзларига кўра, кўп ҳолатларда гумонланувчиларга босим ўтказиш, маҳбусларни қилмаган жиноятига иқрор бўлишга мажбурлаш ёки жазо чораси ўлароқ уларга тиббий ёрдам кўрсатилмайди.\n"Умуман тиббий ёрдам масаласига тўхталадиган бўлсак, кўп ҳолатларда қамоқхонада фақат фельдшер бор ва мутахассислар қачон ташриф буюриши тўғрисида аниқ жадвал йўқ", - дейди "Обшчественний вердикт" нодавлат ҳуқуқий ёрдам ташкилотининг тадқиқотлари бўйича директори Асмик Новикова.\n"Бу, албатта, ўта жиддий муаммо".\nАйни дамда бутун Россия ва жаҳон эътибори Владимир вилоятининг Покров шаҳрида 2-сонли қамоқхонада сақланаётган мухолифатчи Алексей Навальний тақдирига қаратилган.\nНавальний заҳарлангани ортидан муолажа олган Германиядан шу йил 17 январида Москвага қайтиб келиши биланоқ қамоққа ташланганди.\n2 февраль куни Россия суди мухолифатчига нисбатан аввалроқ чиқарилган шартли жазони ҳақиқий қамоқ жазосига алмаштирди ва уни 2,5 йил қамоқ жазосига ҳукм қилди.\nНавальний ва унинг адвокатлари қамоқда унинг соғлиғига футур етказиш учун "қасддан кампания" олиб борилаётганини даъво қилишмоқда.\nНавальний умуртқалараро диск чуррасидан азият чекаётгани ва қўл-оёқларида сезгирликни йўқотаётганини айтиб келади. Унинг адвокатлари сўзларига кўра, мухолифатчи ўтган йилнинг август ойида заҳарланганидан бери ҳали тўлиқ тузалиб кетгани йўқ.\nНавальний қамоққа олинганидан бери 13 килограмм вазн йўқотган. Мухолифатчи соғлиғи ёмонлашгани муносабати билан олдига ўз врачи киритилишини талаб қилиб очлик эълон қилган.\nБундан ташқари, Навальний ўз бўлмасидаги камида учта маҳбус сил касаллигига чалинганини айтган. Мухолифатчининг ўзи 5 апрель куни нафас йўллари касалликлари аломатлари билан қамоқхона касалхонасига кўчирилган эди.\nҚамоқхона маъмурлари Навальний соғлиғи кузатилаётганини айтиб, унинг аҳволини "қониқарли" деб баҳолади.\nНовикованинг сўзларига кўра, Навальний сақланаётган қамоқхонада ҳақиқий вазият қандай эканини аниқлашнинг иложи йўқ, чунки «қамоқхоналарда содир бўлаётган ҳодисалар ҳақидаги барча маълумотлар Жазони ижро этиш федерал хизмати (ФСИН) томонидан монополлаштирилган».\n"Аммо мен билганларим шуни кўрсатадики, у ерда тиббий ёрдам деярли йўқ".\n24 йил Россия қамоқхоналарида ўтирган ва ҳозирда Маҳбусларнинг ҳуқуқларини ҳимоя қилиш жамғармасида ишлаётган Олег Дубровкин Навальний ҳикояси маҳбуслар ҳуқуқлари ҳимоячилари учун жуда яхши таниш эканини айтди.\nДубровкиннинг айтишича, қамоқхона тизимида тиббий ёрдам кўрсатиш бўйича қатъий қоидалар мавжуд, аммо улар тартибсиз қўлланилади.\n"Навальний сақланаётган муассасада уларга амал қилинадими ёки йўқми, билмайман", - деди у Озодликка берган интервьюсида.\n"Мен учун барча маҳбус бир, хоҳ у Навальний бўлсин, хоҳ оддий Петров бўлсин. Бу муҳим эмас".\n26 март куни Навальнийнинг соғлиғига оид шикоятлар тобора куч олар экан, Кремль матбуот котиби Дмитрий Песков бу шикоятларни рад этиб, шундай деди:\n"Жазони ижро этиш федерал хизматидаги бирон-бир тизимли муаммо ҳақида бизга маълум эмас".


Ўзбекистонда 25 октябрь куни кузатиладиган об-ҳаво маълумоти эълон қилинди - Халқ сўзи\nЎзбекистонда 25 октябрь куни кузатиладиган об-ҳаво маълумоти эълон қилинди\n22:26 24 Октябр 2021 Жамият\n«Ўзгидромет» хизмати 25 октябрь, душанба куни кутилаётган об-ҳаво маълумотини эълон қилди.\nУнга кўра, Тошкент шаҳрида ҳаво ўзгариб туради, ёғингарчилик кутилмайди. Шамол шарқдан 3–8 метр/секунд тезликда эсади. Ҳарорат кечаси 4–6 даража, кундузи эса 18–20 даража илиқ бўлади.\nҚорақалпоғистон ва Хоразм вилоятида ҳаво ўзгариб туради, ёғингарчилик кутилмайди. Шамол шарқдан 7–12 метр/секунд тезликда эсади. Ҳарорат кечаси 2–7 даража, кундузи эса 15–20 даража илиқ бўлади.\nБухоро ва Навоий вилоятларида ҳаво ўзгариб туради, ёғингарчилик кутилмайди. Шамол шарқдан 7–12 метр/секунд тезликда эсади. Ҳарорат кечаси 2–7 даража, кундузи эса 17-22 даража илиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, ёғингарчилик кутилмайди. Шамол шарқдан 7–12 метр/секунд тезликда эсади. Ҳарорат кечаси 2–7 даража, кундузи эса 17–22 даража илиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик кутилмайди. Шамол шарқдан 7–12 метр/секунд тезликда эсади. Ҳарорат кечаси 3–8 даража, кундузи эса 17–22 даража илиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик кутилмайди. Шамол шарқдан 5–10 метр/секунд тезликда эсади. Ҳарорат кечаси 2–7 даража, кундузи эса 19–24 даража илиқ бўлади.\nРеспубликанинг тоғли ҳудудларида ҳаво ўзгариб туради, ёғингарчилик кутилмайди. Шамол шарқдан 7–12 метр/секунд тезликда эсади. Ҳарорат кечаси 2 даража совуқ–3 даража илиқ, кундузи эса 8–13 даража илиқ бўлади.


Ўзбекистон зилзиладан жабрланган афғон халқига ёрдам кўрсатади – ТИВ\nБугун 30 июнь, 2022 йил, пайшанба\nНАТО Москва учун хавф туғдирмайди\nЖами овоз: 3155 та.\nЎзбекистон ТИВ Афғонистонда мингдан ортиқ кишининг ҳалок бўлишига олиб келган зилзиладан сўнг қурбонларнинг оилаларига ҳамдардлик билдирди.\nЎзбекистон Афғонистондаги зилзила оқибатларини тезроқ бартараф этишда биродар афғон халқига ёрдам беришга тайёр. Бу ҳақда кеча, 22 июнь куни мамлакат Ташқи ишлар вазирлиги тарқатган баёнотда келтирилган.\n“Афғонистоннинг Пактика ва Хост провинцияларида рўй берган зилзила оқибатида кўплаб инсонларнинг қурбон бўлгани ва жароҳатлангани, шунингдек, жиддий вайронгарчиликлар келиб чиққани ҳақидаги хабарлар Ўзбекистонда чуқур қайғу билан қабул қилинди. Ҳалок бўлганларнинг оилаларига чин дилдан ҳамдардлик билдириб, жароҳатланганларнинг тезроқ соғайиб кетишини тилаймиз”, дейилади баёнотда.\nҚайд этилишича, Ўзбекистон ҳукумати табиий офатнинг фожиали оқибатларини имкон қадар тез бартараф этишда биродар Афғонистон халқига ҳар томонлама ёрдам кўрсатишга тайёр.\nМаълумот учун, кеча Тошкент вақти билан 01:55 атрофида Афғонистонда зилзила содир бўлди ва унинг кучи Ўзбекистоннинг тўртта вилоятида ҳам сезилди.\nАфғонистоннинг шарқий қисмида юз берган зилзила оқибатида аввалига 255 киши ҳалок бўлгани, камида 150 киши жароҳат олгани ҳақида маълум қилинди. Кейинчалик эса зилзила қурбонлари сони 1500 нафарга етди, 2000 дан ортиқ киши жароҳат олган. Қурбонларнинг кўпчилиги – мамлакат шарқидаги Пактика вилоятида қайд этилган, биргина Раян туманида 200 дан ортиқ кишининг жасади топилган.\nМамлакатни бошқараётган “Толибон”* ФВВ раҳбари ўринбосари Шарафуддин Муслимнинг маълум қилишича, Пактика, Хўст ва Нангарҳорда ҳалок бўлганларнинг оилалари ҳукуматдан 100 минг афғоний (1,1 минг доллар), жабрланганларнинг оилалари эса 50 минг афғоний (550 доллар) олади.\nКиритилди: 10:25 23.06.2022. Ўқилди: 1570 марта. Фикрлар сони: 8 та.\nДоллар курси кескин кўтарилди\nБарибир улар яхшилик килишни билмайди ундан кура ахолини харид кувватини кутарларинг\nМайли савобам булади. Бечора халки эзилиб кетти.\nQani endi wu avgʻon qirgʻiz tojik qoʻwnini oʻrniga okean bizga chegaradow boʻlganda\nHudoga shkur qileylik bizani hayotimiz ularnikidan ancha yaxshi\nРоббим панохида асрасин хамиша мўмин ва мўминаларни барча мусулмонларни\nДустлар бухам Бир синов\nАҚШ Мемет Гезерни Туркияга экстрадиция қилди\n14:59 Юртимизда коронавирусга бир кунда ўртача 10 мингта ПЗР-тест топширилмоқда\n14:58 Маҳаллаларда ижтимоий хизматлар комплекс ёндашув асосида кўрсатилади\n13:06 Тошкент "сайёҳлар учун энг арзон шаҳарлар" рўйхатига киритилди


АҚШ Давлат департаментининг 2016 йилда инсон ҳуқуқлари бўйича маърузаси: Ўзбекистонда хавфсизлик хизматлари фуқаролик тузилмаларига кириб, мустаҳкам ўрнашиб олишган - Фарғона.Ру ахборот агентлиги\n03:09 msk, 24 Май 2018\nАҚШ Давлат департаментининг 2016 йилда инсон ҳуқуқлари бўйича маърузаси: Ўзбекистонда хавфсизлик хизматлари фуқаролик тузилмаларига кириб, мустаҳкам ўрнашиб олишган\n07.04.2017 15:40 msk\nАҚШ Давлат департаментинингн Демократия, инсон ва меҳнат ҳуқуқлари масалалари бўйича бюроси 2016 йилда дунё мамлакатларида инсон ҳуқуқларига риоя қилиш тўғрисидаги навбатдаги йиллик маърузасини чоп этди, унда Ўзбекистонга ҳам алоҳида бўлим ажратилган.\nМаъруза муаллифлари 2 сентябрда президент Ислом Каримов вафотидан сўнг собиқ бош вазир Шавкат Мирзиёев ғалаба қозонган сайловлар асосий эркинликлар чекланиши билан ўтди, шунга қарамай, шаффофлик даражаси ўсиши, имконияти чекланган сайловчиларга хизмат кўрсатиш ҳамда 600 нафар халқаро кузатувчиларга тўсиқсиз йўл бериш каби ижобий ўзгаришларга эга бўлганини эслатмоқда.\nШу билан бир вақтнинг ўзида инсон ҳуқуқлари соҳасидаги жиддий муаммолар қаторига тегишлича суд процессларининг ва адолатли суд текширувлари ўтказилишидан бош тортиш; хат ёзишув ва алоқа қилиш ҳуқуқидан маҳрум этган ҳолда қамоқда сақлаш; турмаларда оғир ва баъзида ҳаёт учун хавфли шароитларда сақлаш; ўзбошимчалик билан ҳибсга олиш ва қўлга олишлар; дин эркинликларини кенг тарзда чекланиши ва ҳатто барча конфессиядаги турли диний озчилик гуруҳлари аъзоларини таъқиб этилиши ва диндорларни узоқ муддатга озодликдан маҳрум этишлар киритилган.\nРасмийлар ёки уларниг вакиллари томонидан ўзбошимчалик билан шу жумладан, қийноқлар воситасида ноқонуний одам ўлдиришлар тўғрисида маълумотлар келиб тушган. Сиёсий мотивларга кўра одамларнинг изсиз йўқолиб қолишлари тўғрисида маълумотлар келиб тушмаган, бироқ баъзи маҳбусларнинг оилалари ўз қариндошларини турмага бориб кўрмоқчи бўлганларида, топа олмаганларини маълум қилишган. Манбаларнинг маълум қилишича, қийноқлар ва шавқатсиз муносабатлар турмаларда, тергов изоляторларида, милиция ва хавфсизлик хизматлари бўлимларида кенг қўлланган. Баъзи муассасаларда конституциявий тузумга тажовуз моддаси бўйича қамалганларни алоҳида сақлашаётгани, турма ходимлари диний экстремизмда айблов билан қамалганларни бошқа муҳбуслар билан алоқа қилмай алоҳида сақлаганлари ҳақида маълумотлар келиб тушган. Мунтазам равишда турмалар тўлиб-тошиб кетгани, шавқатсиз муносабатлар ва медикаментлар етишмовчилиги тўғрисида шикоятлар келиб тушди.\nХавфсизлик хизматлари фуқаролик тузилмаларга чуқур киришиб кетган, уларнинг ўзаро ҳаракатлари ношаффао бўлган, бу эса фуқаролик ҳокимият органлари ваколатларининг ҳудудларини белгилашни қийинлаштирган. Ўзбекистон аҳолиси ҳамон фуқаролик эркинликларининг, шу жумладан, сўз, матбуот, йиғилиш ва уюшмалар тузиш, фуқаролик жамияти фаолияти ва ҳаракатланиш эркинликлари чекланаётганидан азият чекмоқда. “Ҳукумат томонидан ундаланувчи мажбурий меҳнат”дан фойдаланиш ҳолатлари бўлган. Қонун устиворлигини инкор этиш кенг тарқалган. Расмийлар ҳуқуқ ҳимоячиларни, журналистларни ҳамда ҳукуматни танқид қилган одамларни ҳамда уларниннг оила аъзоларини таъқиб остига олдилар, ўзбошимчалик билан қамадилар, жисмоний зўравонлик қўлладилар ҳамда сиёсий сабалар билан қамоқда сақладилар. Мансабдор шахсларни жиноий жавобгарликка тортиш ҳолатлари кам бўлган, кўп ҳолларда мутасадди амалдорлар коррупциявий ҳаракатлари учун жазоланмай қолдилар.\nЎзбекистонда 2016 йилда инсон ҳуқуқларига риоя қилиш тўғрисидаги маърузанинг тўлиқ матнини ушбу ҳавола орқали ўқишингиз мумкин.


Хитойда жалалар туфайли ўнлаб одамлар ҳалок бўлди\n08:30 / 16.06.2016\nХитойнинг Цзянси, Гуйчжоу, Хунань, Гуандун вилоятлари ва Гуанси-Чжуан мухтор туманида жалали ёмғирлар ва унинг оқибатида юзага келган тошқин ва кўчкилар оқибатида бир кун ичида 13 киши ҳалок бўлди, яна шунча одам бедарак йўқолди, деб эълон қилинган. Бу ҳақда "Синьхуа" ахборот агентлиги маълум қилди.\nЦзянсида (Шарқий Хитой) 3 киши ҳалок бўлди, 21 минг киши эвакуация қилинди, улардан 10 минг нафари шошилинч ёрдамга муҳтож.\nХунанда (Марказий Хитой) дарёлар тошиб кетган, кўчки ва селлар қайд этилган. Хэншань уездида 3 киши кўчки тагида қолган уйда ҳалок бўлган. Лунхуэй уэздида 530 га яқин уй вайрон бўлган, 12 минг киши хавфсиз жойларга олиб чиқиб кетилган. Чжучжоу сув омбори ёрилиб кетган, сув омборини тиклаш бўйича тезкор ишлар олиб борилмоқда, аҳоли эвакуация қилинмоқда.\nГуанси-Чжуан муҳтор туманида (Жанубий Хитой) бир киши тошқин оқибатида вайрон бўлган уйи остида ҳалок бўлган, яна икки киши кучли оқим билан олиб кетилган. 754 та турар-жой вайрон бўлган.\nЦзиньпин уэздида 5 киши ҳалок бўлган, яна 4 киши бедарак йўқолган.\nХитойнинг жанубий қисмидаги жалалар давом этмоқда ва жабрланган ҳудудларга шошилинч ёрдам – чодирлар, адёллар, ичимлик суви ташланмоқда.


Маълумки, Аллоҳ таоло барча жонзотлар қатори инсоннинг хам ризкини тақдири азалда бслгилаб қўйган бўлсада, уни излаб топишни касбу камолот орқали бўлишини самовий китоблар оркали тушунтириб берган.\nПайғамбарлар хам ўз ризкларини халол пешона терлари билан топганлар. Касб-хунар билан шуғулланганлар. Улар ризқ Аллох тарафидан эканлигини билган холларида хам хунарсиз ўтишмаган. Жумладан, Одам алайхиссалом дехқончилик, Нух алайхиссалом дурадгорлик, Идрис алайхиссалом тикувчилик, Довуд алайхиссалом эса темирчилик касби эгаси бўлганликлари сийратлардан маълум. Бу эса уларнинг Аллоҳ таолонинг касбу камолотга буюрган талабига мувофиқ эканини кўрсатиб турибди.\nДинимизда инсон ўз ризкини халол йўл билан топишга буюрилган бўлиб, Бақара сурасининг 172-оятида куйидагича мархамат килинади: "Эй имон келтирганлар! Аллохгагина ибодат қилувчи бўлсангиз, сизларга Биз ризқ қилиб берган покиза нарсалардан (халол касб оркали) еб, унга шукр килингиз»., Бошка бир оятда эса, ўша халол ризқни нопок йўллар билан ейишдан кайтарилади: «Эй иймон келтирганлар! Мол-мулкларингизниўртада нохак (йўллар) билан емангиз!..." (Нисо сураси, 29-оят)\nДархақиқат, халол ризқ талаб килиш Одам алайҳиссаломдан бошлаб барча инсонларнинг мақсади ва хаётдаги дастури бўлиб келган.\nМана шу мақсадларни кўзлаб халқимиз фарзандларини илмли, хунарли қилиб вояга етказиши айни миллатимизга хос анъана. Шу сабаб ота-боболаримиз зурриётларини саводини чиқариш, хунарли килиш учун энг яхши усталарга шогирдликка берганлар. Бошқа шахар ва юртларга билим олиш учун юборганлар. Халқимиз хаёт тарзида илму хунар доимо улугланиб келинган. Илмли, хунарли, бўлишга доимо даъват қилинган. Бунда Аллома Мажид Хавофийнинг "Олтин ва кумуши бўлмаган одам камбагал эмас, балки эс-хуши ва касб-хунари бўлмаган киши камбағалдир" деган сўзини келтириш ўринли.\nШунинг учун хам бизнинг миллатимизда хар бир ота ўз ўғлини, кизини хунар ўрганиш учун устозга энди "эти сизга, суяги бизга" деб топширган. Фарзандининг ўқимишли, яхши касб-корли, қўли гул уста бўлишини доимо дуосида хам, амалиётида хам орзу қилиб келган. Шогирд эса, ўқиб, ўрганиб устознинг оқ фотихаси билан уста сифатида иш бошлаган ва оқ фотихага умрбод содик колган. Бу ёшларимиз хар кандай шароитда олган билимларига хилоф иш қилмайдилар, сифатсиз иш бажаришни ўзларига хеч эп кўрмайдилар деган маъно-мазмунии ифода этган. Ана шу сабабли миллатимиз ер куррасида таълим, фан ва маданият сохасида "тамаддун" деган юксак чўққига эришган. Яхши касб-хунар эгаси бўлиш, инсоннинг энг катта зийнати бўлиб, унинг бутун хаёти давомида юксак мавқеъ, катта-кагга фойда сохиби бўлишга эриштиради. У хунар туфайли фарогатга, камолатга етади, иззат-икром топади.\nЁшликдек олтин даврни ганимат билиб, илм-фан, касб-хунар эгаллаш хамма нарсадан мухим эканини хар бир ўкувчи ва талаба онгли равишда ўзларига сингдиришлари ва буни тушуниб етишлари лозим. Мукаддас ислом динимиз кўрсатмалари буйича мўмин-мусулмонлар, имон-эътиқодли, ихлос ва ибодатли бўлиши билан бир қаторда дунёвий илмларни талаб қилиши лозимлиги уқтирилиб шундай дейилади: "Илмни Хитойда бўлса ҳам, уни излаб топиб, эгаллангиз. Зеро, илмни талаб қилиш ҳар бир мусулмонга фарздир"\nШу мазмунни ўзларининг хаётларига дастурул амал қилиб олган буюк мухаддис Имом Бухорий хазратлари илмга нисбатан куйидаги фикрни айтадилар. «Дунёда илмдан бошка нажот йўқ ва бўлмагай».\nЎзлари хам шу қоидага риоя қилганликлари сабабидан Набий алайҳиссаломдан кейин дунёда хеч қайси олим етмаган илм ва мартабага эга бўлдилар.\nЯна шуни кайд этиб ўтиш лозимки, ўтган барча Пайғамбарлар, шу жумладан бизнинг Пайғамбаримиз Мухаммад Мустафо соллаллоҳу алайҳи васаллам ҳам ўз умматларига фақат диний таълим бериш учун юборилмаганлар, балки дунёвий ишлар, турмуш тарзи, тирикчилик, тижоратдан тортиб дехқончиликкача, ҳатто уй-рўзғор ишларигача тегишли кўрсатмаларни бериб кетганлар.\nДарҳақиқат, ҳалол меҳнати билан касб-ҳунар қиладиган киши элорасида қадрли ҳисобланади. Бундай халқ ичида кадр топган кишиларни Аллоҳҳам ҳуш кўради. Буни Расулуллох соллаллоҳу алайҳи васаллам бир ҳадиси муборакларида: “Албатта Аллоҳ таоло хунарманд кишини севади”-дегансўзлари билан тасдиклаганлар. Яратганнинг севган бандаси бўлиш миллионлаб Аллоҳни бирлигига эътикод қилган эзгусевар инсонларнинг асрлар давомидаги орзуси эканини ҳаммамиз яхши биламиз. Зеро, ҳар бир инсон бировга муҳтож бўлмаслиги, ўз ҳалол меҳнати орқали уй эхтиёжларини бартараф қилиши лозим. Бу тўғрисида Расулуллоҳ соллаллоҳу алайҳи васаллам шундай деганлар: “Кимки тиланчилик қилшидан сакланиш, оиласини боқиш ва қўни-қўшниларига мурувват кўрсатиш мақсадида ҳалол йўл оркали ризи топиш билан машғул бўлса, киёмат кунида у Аллоҳ таолога юзи ёруғ бўлган ҳолида йўлиқади”(Имом Байхақий ривояти) Демак, хар биримиз шунга харакат килишингиз лозим.\nТўрақўрғон тумани бош имоми ва “Исвахон” жоме


Фиқҳ Қуръони карим Суннати набавийа Ислом ва иймон Долзарб мавзу Фиҳқ илми Ислом фиқҳ академияси Фиқҳий мазҳаблар Фиқҳий истилоҳлар Усулул Фиқҳ Дарслар Видеолар Аудио Ибодат Тоҳарат ва поклик Намоз Закот Рўза ва Рамазон Ҳаж – умра Турли масалалар Дуо Қурбонлик ва ақийқа Таъқиқ ва рухсатлар Таомлар Либослар Сўйишлар Гуноҳлар Аёлларга оид ҳукмлар Ҳаром ва ҳалол касблар Сафар Майиит Молиявий муомалалар Савдо ва тижорат Рибо Қарз Фароиз Бошқа муомала турлари Оила ва турмуш Никоҳ ва талоқ Эр ва хотиннинг вазифалари Фарзанд тарбияси Искать... Арабча рақамлар хатини Европада ишлатиладиган рақамлар хатига ўзгартириш\nШайх Муҳаммад Содиқ Муҳаммад Юсуф\t23 Апрель 2014 Ислом фиқҳ академияси\tПечать E-mail Арабча рақамлар хатини Европада ишлатиладиган рақамлар хатига ўзгартиришнинг ножоизлиги ҳақидаАллоҳнинг Ўзига ҳамдлар бўлсин! Ортларидан Набий йўқ бўлган саййидимиз, пайғамбаримиз Муҳаммадга салоту саломлар бўлсин.Аммо баъд:Ислом фиқҳи академияси, Робитатул Оламил Исломийнинг бош котибига,\nУрдундаги вақф ва исломий ишлар вазири, устоз Комилуш Шариф жанобларидан келган мактубга, у жанобдан Урдун вазирлар маҳкамасига тақдим қилинган (тарихий жиҳатдан арабий рақамлар деб номланган) баҳсни ўрганиб чиқди. Баҳснинг мазмунича, баъзи зиёлийлар орасида кенг тарқалган қарашларга кўра ҳозирги хатдаги арабча рақамлар ҳиндча рақамлар бўлиб, европача рақамлар эса, аслий арабча рақамлар бўлган. Бу хулоса уларни бошқа янги бир қадамга ундайди. Бу қадам эса араб мамлакатларида сонларнинг европача хатга таянишга чорлагувчи омилдир. Зиёлийлар араб мамлакатларининг ижтимоий ва иқтисодий соҳаларида кенг нуфузга эга бўлишга айланиб улгурган чет эл муассасалари ва давлатлар ўртасида ҳисоб китоб муомалалари учун ҳақиқий воситага айланган европача рақамлар эканини қўллаб қувватловчи бўлган ҳолларида юқорида зикр қилинган фикирга тўхталишган. Европача рақамлар билан ишлайдиган турли туман ЭҲМларнинг пайдо бўлиши, араб шаҳарларида ҳам уларни европача рақамларга қизиқишини пайдо қилмоқда. (Зеро бу қизиқиш мазмун-моҳияти жиҳатидан арзигулик иш бўлмасада.) Ва яна юқорида зикр қилинган баҳс ўз ичига олган, яъни европа ва араб рақамлари кўринишлари хос тарихий илдизлар баёнига ҳам назар солди. Шунингдек, Ислом фиқҳи академияси Саудия уламолар кенгашининг 1403 милодий 17-28 Робиул охир ойида Риёз шаҳрида бўлиб ўтган йигирма биринчи даврасидаги қарорини ҳам ўрганиб чиқди. Қарорни мазмуни қуйидагича:Ҳозирги кунда ишлатиб турилган арабча рақамларни ғарб оламида ишлатиб турилган рақамлар хатига ўзгартириш, қуйдаги сабабларга кўра жоиз бўлмайди:1. Ғарбда ишлатиладиган рақамлар аслий арабча рақамлар деб зикр қилинган сўз, ҳозирги кунда ишлаб турган арабча рақамларни ғарб оламида ишлаб турган рақамлар хатига ўзгартиришга чорлагувчи омил бўла олмайди, балки ҳаммага маълум бўлган нарса бундай эмас,воқеълик ҳам шунга гувоҳдир. Шунингдек узоқ замонлардан буён, ҳар хил ҳолат ва жойларда ҳозирги рақамларни ишлатиб келингани у рақамларни арабча рақамларга айлантиради. Дарҳақиқат араб тилига ажам калималар кириб, араб луғатига айланиб қолган, ҳаттоки бундай калималар Қуръони каримда ҳам топилади. (улар араблашган калималар деб номланади).2. Бу фикрнинг ёмон натижа ва зарарли таъсирлари бор. У исломий жамиятни тадрижий равишда европалаштиришлик учун қўйилган қадамлардан биридир. Алоқа воситалари (умумий хизмат кўрсатиш муассасаларининг) ҳисобатининг тўртинчи ҳалқасида келган гаплар ҳам шунга далолат қилади. Унинг матни қуйидагича: “Қувайт ахборот вазирлиги томонидан Европада бир неча сабабларга кўра ҳозирги кунда ишлатиб келинаётган рақамларни дунё миқиёсида илмий ва маданий якдиллик юзасидан, ҳаттоки туризм соҳасини ҳам бир нуқтага марказлаштириш лозимлиги нуқтаи назаридан ҳужжат қабул қилинди”. 3. Бу фикр агар узоқ муддатда бўлса ҳам, келажакда араб ҳарфларини ўзгартириш ва уни ўрнига лотин ҳарфларини истеъмолга кириб қолиши учун ёрдамчи восита бўлиб қолади. 4. Бу ғарбга тақлид қилиш кўринишларидан бирини юзага чиқармоқ ва ғарб йўналишларини яхши санамоқдир. 5. Ҳамма Қуръон, тафсир, луғат китоблари ва ёзилган бошқа барча китобларни рақамлашда ёки қайтадиган жойларига ишора қилишда ҳозирги рақамлар ишлатилмоқда, бу эса катта ва улкан бойликдир. Аввал ўтганлар ишлатиб келган рақамларни ўрнига Европача рақамларини ишлатилса, кейинги мусулмонлар озгина енгилликни ўйлаб улкан меросдан истифода қилолмай қолади.6. Европача рақамлар хатини ишлатишга ўтган баъзи араб шаҳарларига эргашиши зарурий эмас, улар бунданда улуғроқ ва муҳимроқ нарсаларни бузуб бўлишган, уларнинг амали эса ҳужжат бўла олмайди. Юқорда ўтган фикрлар натижасида Ислом фиқҳи академияси қуйдагиларни қарор қилди: Биринчидан: ҳозир ишлатиб турилган арабча рақамларни, мазкур қарордаги бир неча сабабларга биноан ғарб оламида ишлатиладиган европача рақамларга ўзгартириш жоиз эмаслигини ҳозир зикр қилинган мавзу ҳақидаги Саудия Араб мамлакатидаги катта уламолар ҳайъати томонидан чиқарилган қарор мазмунини таъкидламоқда. Иккинчидан: ўзлари суянадиган ҳужжатлар билан, европада ишлатиладиган рақамлар хатини умумлаштириш фикрини қабул қилиш жоиз эмасдир. Чунки уммат узун асрлар давомида ишлатиб келаётган очиқ манфаатли нарсани тарк этиб, манфаати эҳтимолий тарафга ўтиши жоиз эмас.Учинчидан: Араб шаҳарларидаги иш эгаларига бунинг хатарли оқибатларини, Араб ва Ислом меросига таҳдидли бўлган бу ишда шерик бўлишдан бош тортишга ундайди. Аллоҳ тавфиқ эгасидир Саййидимиз уммий набий Муҳаммад соллаллоҳу алайҳи васалламга ва оилалари ва саҳобаларига Аллоҳнинг раҳмати бўлсин! Раис: Абдул Азиз ибн Абдуллоҳ ибн Боз.Раис ноиби: Абдуллоҳ Умар Насийф.Аъзолар: 1. Абдуллоҳ Абдураҳмон Бассом.2. Солиҳ ибн Фавзон ибн Абдуллоҳ Фавзон.3. Муҳаммад ибн Абдуллоҳ ибн Сабил.4. Муҳаммад Маҳмуд Саввоф.5. Ҳуснайн Махлуф (узр билдирди).6. Мустафо Зарқо7. Солиҳ ибн Усаймин,8. Муҳаммад Салим Адуд (йўқ эди).9. Муҳаммад Рашид Қаббоний. 10. Муҳаммад Шозил Нафийр.11. Абу Бакр Маҳмуд Жумий. 12. Абдул Қуддус Ҳошимий Надавий.13. Муҳаммад Рашидий.14. Ливоҳ Маҳмуд Шийт Хаттоб (йўқ эди).15. Абул Ҳасан Алий Ҳасан Надавий (узр билдирди). 16. Мабрук Авводий (узр билдирди).Ислом фиқҳи академиясининг маърузачиси: Муҳаммад Аҳмад Қамар.Таржимон: Ҳасан Қодиров.Масъул муҳаррир: Аброр Мухтор Алий.Мулоҳаза: Бу қарор бизда унча тасирли бўлмаса ҳам. Диний ва араб ҳарфлари билан ёзадиган доираларда эътиборга олиш лозим бўлган ишдир. Шу билан бирга миллий ва диний маданиятни муҳофаза қилиш аҳамиятини ҳам эсга солиб туради.\nСайт бошиФиқҳИслом фиқҳ академиясиАрабча рақамлар хатини Европада ишлатиладиган рақамлар хатига ўзгартириш


hidoyat.uz – “Мовароуннаҳр” нашриётининг сайти - Қабрдаги савол-жавоб\n2018 йил 3 апрел\nИнсон вафот этиб, руҳи танасини тарк этганида бу фоний дунёдан боқий дунёга кўчган бўлади. Жон олиш, бандани савол-жавоб қилиш каби ишлар фаришталарга топширилган.\nИнсон танаси қабрга қўйилганидан кейин (сувга чўкиб ёки бирон нарса еб кетган бўлсаям) Мункар ва Накир исмли икки фаришта ундан “Роббинг ким? Дининг нима? Пайғамбаринг ким?” деб сўрайди. Саволга тўғри жавоб берганлар роҳатда бўлади, жавоб бера олмаганлар азобда қолади.\nУсмон ибн Аффон розияллоҳу анҳудан ривоят қилинади: “Набий саллаллоҳу алайҳи ва саллам маййит дафн этилганидан кейин қабр бошида туриб: “Биродарингиз ҳақига истиғфор айтинг, унга сабот тиланг! Чунки у ҳозир сўроқ қилинмоқда”, дедилар” (Абу Довуд, Баззор ривояти. Ривоят санади ҳасан).\n1. Маййитга тириклар дуоси фойда беради. Жанозага келганлар маййит дафн этилганидан кейин унга сабот тилаб дуо қиладилар, “Эй Аллоҳ! Унинг савол-жавобини осон қил, қабр азобидан сақла!” деб дуо қилишади.\n3. Маййит кўмилгани заҳоти сўроқ қилина бошлайди. Маййит ҳатто кўмиб, ортидан қайтиб кетаётганлар оёқ кийими овозини эшитади.\nАбу Ҳурайра розияллоҳу анҳудан ривоят қилинишича, Пайғамбаримиз саллаллоҳу алайҳи ва саллам шундай деганлар: “Агар биронтангиз ёки бир инсон қабрга қўйилса, унинг олдига қора-зангори рангдаги икки фаришта келади. Улардан бири “Мункар”, бошқаси “Накир” дейилади” (Термизий ривояти. Ҳадис санади ҳасан).\nАнас ибн Молик розияллоҳу анҳу Расулуллоҳ саллаллоҳу алайҳи ва салламдан ривоят қилади: “Банда қабрига қўйилса, соҳиблари (уни дафн қилиб) қайтиб кетишса, (маййит) уларнинг кавушлари тақиллаганини эшитиб турганида олдига икки фаришта келиб, уни ўтқазишади. Кейин (Муҳаммад саллаллоҳу алайҳи ва салламни назарда тутиб): “Бу одам ҳақида нима дердинг?” дейишади. (Агар у) мўмин бўлса: “Гувоҳлик бераманки, албатта (Муҳаммад) Аллоҳнинг бандаси ва Расулидир”, дейди. Шунда унга: “Дўзахдаги ўрингга қара. Албатта, Аллоҳ сенга уни жаннатдаги ўринга алмаштириб берди”, дейилади. (Банда)икковини ҳам кўради. Кофир ёки мунофиққа: “Бу киши ҳақида нима дердинг?” дейилади. “Билмадим. Одамлар айтадиган нарсани айтардим”, дейди. Шунда унга: “Билмадинг ҳам, эргашмадинг ҳам”, дейилади. Кейин темир гурзи билан бир урилганида шундай қичқиради, (унинг овозини) инсу жиндан бошқа ҳамма (мавжудот) эшитади” (Бухорий, Муслим, Абу Довуд, Термизий, Насоий ривояти).\nБу дунёда имон-эътиқод билан ўтган, шариат ҳукмларига бўйсунган, ҳалол-ҳаромнинг фарқига борган мўмин инсон қабрдаги саволларга бурро, аниқ жавоб беради. Кофирлар, мунофиқлар эса қабрда сўроқ қилинганида жуда танг аҳволда қолади. Тилида мусулмонликни даъво қилиб юрганлар, аслида Аллоҳни, Пайғамбаримиз саллаллоҳу алайҳи ва салламни танимасдан ўтган кишилар ҳам қийин вазиятда қолади. Саволга жавоб бера олмаса, бошига темир гурзи билан урилади. Қабр азоби дегани мана шу бўлади.\nҚабрда саволларга тутилмасдан жавоб бериш учун нима қилиш керак? Имон-эътиқодли, Аллоҳнинг айтганини қилган, ибодатда, солиҳ амалларда бардавом бўлган бандани Аллоҳ қабрда қўллайди, собитқадам қилади. Парвардигоримиз азза ва жалла шундай марҳамат қилган: “Аллоҳ имон келтирганларни дунё ҳаётида ҳам, охиратда ҳам устивор сўз (яъни, имон калимаси) билан собитқадам қилади. Золимларни эса Аллоҳ (ҳақ) йўлдан адаштиради. Аллоҳ Ўзи хоҳлаган ишни қилади” (“Иброҳим” сураси, 27-оят).\nАллоҳ таоло покиза калима – тавҳид калимасини васф қилганидан кейин “Лаа илааҳа иллаллоҳ, муҳаммадур росулуллоҳ” калимасини ихлос билан айтган, шариат ҳукмларига риоя этган, Аллоҳ розилиги йўлида жидду жаҳд қилган бандалар дунёда, охиратда эришадиган ютуқни эслатмоқда. Ҳа, Аллоҳ таоло мўминларни тириклик чоғларида шаҳодат калимасида собитқадам қилади, вафотларидан кейин қабрда ҳам уларга сабот беради, тилларига тавҳид калимасини келтиради. Бу дунёда залолатда, куфр-исёнда яшаган золимларни ҳақдан адаштиради. Улар ҳаётда безовта, беҳаловат эдилар. Энди қабрда ҳам жуда мушкил аҳволда қолишади.\nАйримлар: “Менга қабрда қандай саволлар берилишини, унга қанақа жавоб қайтаришни ўргатинг. Ёдлаб оламан”, деб сўрайди. Хўп, ўргатамиз. Бироқ, биз имон-эътиқодда, солиҳ амалларда бардавом бўлсак, Аллоҳ бизни дунёда, ўлим чоғида, қабрда, қиёматда ёрдамсиз қолдирмайди, собитқадам қилади. Дин-диёнатдан узоқ юрганлар, Аллоҳ айтганини қилмаганлар қабрдаги саволга “Билмайман”, деб жавоб қайтаради. Кейин қабр азобига гирифтор бўлади.\nОят мазмунини яхшироқ тушуниш учун қуйидаги ривоятни кўриб чиқамиз. Баро ибн Озиб розияллоҳу анҳу Набий саллаллоҳу алайҳи ва салламдан ривоят қилади: “Агар мўмин қабрида ўтказиб қўйилса, унинг олдига келинади. Сўнг “Ашҳаду аллаа илааҳа иллаллоҳ ва анна Муҳаммадан росулуллоҳ”, деб гувоҳлик беради. Ана ўша Аллоҳнинг “Аллоҳ имон келтирганларни дунё ҳаётида ҳам, охиратда ҳам устивор сўз билан собитқадам қилади” деган сўзидир” (Бухорий, Муслим ривояти).\nЯъни, мўмин банда дафн этилганидан кейин уни савол-жавоб қилиш учун қабрида ўтказиб қўйилади. Сўнг унинг олдига қорамтир кўк рангдаги икки фаришта келади. “Мункар” ва “Накир” номли бу фаришталар мўминни сўроққа тутганида Аллоҳ уни тавҳид калимаси билан собитқадам қилади. Мўмин қабрида шаҳодат калимасини айтишга муяссар бўлади.\n248 марта ўқилган.


Баҳрайн пойтахти Манамадаги бинолардан бирида ëнғин чиқиши оқибатида ҳиндистонлик 16 киши нобуд бўлди.\n01 июл 2022, Тошкент вақти: 02:58\nËнғин ишчилар яшайдиган 6 қаватли бинода юз берган.\nМазкур бинода шартнома асосида ишловчи 300 га яқин ҳиндистонлик истиқомат қилган.\nЁнғин сабаби ҳозирча номаълум. Аммо расмийлар ëнғин қисқа туташув натижасида келиб чиққанини тахмин қилмоқда.


www.paynet.uz сайтида тармоқ кўрсатадиган хизматлар рўйхати келтирилган.\nЎзбекистонда давлат ва жамоатчилик секторида ишловчилар маоши¸ нафақа ва пенсиялар қарийб тўлиғича пластик карточкага ўтказилган¸ аҳоли нақд пул учун сарсон бўлаëтган бир пайтда¸ мамлакат бўйлаб тарқаб бораëтган Paynet тизими нақд пул хазинасига айланган. Бу икки жараëн ўртасидаги алоқадорликни кўрмаëтган бўлсангиз¸ уларга сал синчковроқ назар ташлашга тўғри келади.\n- Paynet ва шунга ўхшаган электрон пул ўтказиш тизимлари Ўзбекистонда асосан тўловларни қабул қилиш пункти ҳисобланади. Аҳоли олдин тўловларни банк кассалари ва почталарга тўлаган бўлса¸ ҳозир шу тўловларни Paynet орқали¸ электрон тизим орқали тўлашга ўтган. Paynetнинг оммалашгани ҳозирги кунда халққа ҳам қулай - навбатда туриш¸ кассани қидириш¸ унинг очилишини кутиб туриш каби нарсалар ҳозир йўқ. Бирдан бориб керакли тўловни тўлаб¸ ўша тўлов дарҳол ўз вақтида жойига етиб бораяпти.\nБу мулоҳазаларни билдирган Умиджон Ўзбекистон банкларидан бирининг собиқ ходими, ҳозирда тадбиркор.\n"Танганинг орқаси" эшиттиришининг бугунги сонида Умиджон таърифлаётган ва Ўзбекистонда кундан-кунга ривожланаётган Paynet тўлов тизим ҳақида гаплашамиз.\nPaynet тизими халқ учун қулайлик туғдираётган бўлса-да, дейди Умиджон¸ бу тизимининг танга каби орқаси ҳам бор.\nPaynet тизими кўпчилик учун қулайлик яратаётгани ҳақиқат эканини биз билан суҳбатлашган ўзбекистонликлар тасдиқлашди.\nМасалан, тошкентлик хусусий тадбиркор Шавкат ака Paynet тўлов тизимидан жуда мамнун.\nШавкат ака: Paynet кўп жойда пайдо бўлди ва менинг билишимга қараганда жуда фойдали булар. Халқ учун яхши хизмат қилаяпти.\nОзодлик: Қанақа хизматларни кўрсатади улар?\nШавкат ака: Мана масалан ксерокопияси бор¸ телефон тўлови бор¸ мобил телефонларнинг пулини қабул қилиб олади. Айрим шаҳобчаларда¸ даже коммунал тўловларни қабул қилади. Булар жуда яхши¸ жуда қулай.\nОзодлик: Қанча хизмат ҳақи олишади?\n- Масалан мен телефонга 5000 сўм тўлайдиган бўлсам¸ 4800 сўмни менинг телефонимга ўтказиб қўйишади. 200 сўм олиб қолишади¸ дейди Шавкат ака.\nФарғоналик яна бир суҳбатдошимиз ҳам Paynet тизими одамларнинг узоғини яқин қилмоқда, деган фикрда.\n- Ҳозир одамлар МТС¸ Билайн¸ Perfectum, U-Cell, Uzmobile га Paynet орқали пул ташлашади. У қулай. Paynet кўчаларда кўп. Тошкентда кўпроқ ривожланган. Коммунал тўловларни тўласа ҳам бўлади, дейди фарғоналик суҳбатдошимиз.\nДемак, Paynet тизими қулайликлар яратмоқда ва ўзбекистонликлар орасида кундан-кунга оммалашиб бормоқда.\nPaynet тизимининг Умиджон айтган танганики каби “орқаси” ҳам унинг оммалашиб бораётгани ва бу тизимда жуда катта маблағ, асосан оддий ўзбекистонликларнинг қўлидан қочаётган нақд пулнинг айланаётгани билан боғлиқдир.\n- Paynetнинг ривожланган томони шундаки¸ айни пайтда Ўзбекистон банклари нақдсиз пулни нақд қилиб бериш имконига эга эмас. Яъни Ўзбекистон банкларида Ўзбекистон валютаси жуда ҳам кам. У ерда ўзларининг мижозларига пул топиб бера олишмаяпти. Айни шу шароитда Paynetнинг ривожланиши табиий ҳол. Нимагаки¸ банклар доимий пул тушумига эга бўлган шаҳобчага унинг бир бўлимини очишни таклиф қилишади. Paynetнинг агентлигини очишни маслаҳат беради. Paynet шаҳобчалари билан банклар ўртасида кўпинча келишув бор. Кўпгина банклар Paynet билан шуғулланадиган мижозларига пластик карточкаларни етказиб беради. Эвазига улардан нақд пул олади. Лекин ўртада нақд пул қилиб берганининг эвазига 10 фоиздан 20 фоизгача қўшимча даромад қилади¸ дейди Умиджон.\nТизимда тўпланадиган катта миқдордаги нақд пул эса, деб давом этади собиқ банк ходими, ҳеч қаерда қайдга олинмайдиган катта даромад учун кенг имкониятларни яратади.\nУмиджон: Paynet пунктларида кўпинча терминал - пластик карточкадан пул қабул қилиб олиш имконияти деган нарса бор. Ҳозир одамлар ҳам терминалга ўрганиб қолган. Ойлигини пластик карточкага берганда пластик карточкаси билан Paynetга боради. 100 минг ойлик олган бўлса¸ шуни Paynetнинг терминалида қолдиради ва 80 минг нақд пул олиб кетади. 1 миллион пул йиғилган бўлса¸ Paynet пунктлари банкдаги пул бўлими болаларига телефон қилади ва ўзида қанча пул йиғилганини айтади. Кейин банкдаги одамлар ўзининг мижозларига пул топиб бериш учун пластик карточкаларни йиғиб уларга олиб бориб беради. Шунақа қилиб улар пластик карточкадан пулни ечиб олиб¸ ҳалиги пулни банкка бераверади. 1 миллионни тўғридан тўғри нақд пул қилиб банкка олиб бориб топширмайдида терминал орқали ўзининг ҳисобига қўяди.\nОзодлик: Демак¸ ўртадаги 20 фоиз қайд қилинмаган соф фойдага айланди-а?\n- Албатта. Бу фойда Paynetнинг ҳисобига бўлади, дейди собиқ банк ходими, ҳозирда тадбиркорлик қилаётган Умиджон.\nШу ерда, ўқувчимизга тушунарлироқ бўлиши учун, Paynet тизимидаги “пулни пулга уриштириб кўпайтириш” усулига оддий мисол келтирамиз.\nАйтайлик, Paynet хизматларини кўрсатадиган бир шаҳобчага бир кунда бир миллион сўм нақд пул тушди. Кўрсатилган хизмат ҳақи 4 фоиз эканини инобатга олсак, бир миллиондан 40 минг сўмини олиб ташлаймиз. Қолган 960 минг сўмдан 300 минг сўми, мисолимиздаги Paynet шаҳобчасининг фаолияти шубҳа туғдирмасин учун, унинг банкдаги ҳисоб рақамига инкассатор орқали бериб юборилади. Шаҳобчанинг ўзида 660 минг сўм нақд пул қолади. 660 минг сўм эса Ўзбекистонда сони кундан-кунга кўпайиб бораётган пластик карточка соҳибларининг ҳожатини чиқаргани сарфланади. Яъни нақдсиз пул хизмати кўрсатилди, деб пластик карточка эгасига 4 фоиз эмас, 15-20 фоизлик хизмат ҳақи эвазига нақд пул қайтиб берилади. Бу эса қўшимча 100-130 минг сўм, деганидир. Яъни бир миллион сўмдан, хизмат ҳақи учун 40 минг сўм эмас, 140-170 минг сўм фойда кўрилади. Агар битта шаҳобча кунига 10 миллион сўм пул туширса, бу фойда ҳам 10 баробар кўпаяди.\nУмиджоннинг айтишича, Paynet тизими ичидаги ноқонуний пул операциялари ўтган йилнинг ёз ойларида Миллий хавфсизлик хизматида ҳам қизиқиш уйғотган. МХХнинг раиси Рустам Иноятов шахсан бу ҳақда бош вазир Шавкат Мирзиёевга билдиришнома юборганини биламан, дейди собиқ банк ходими.\nУмиджон: Мен ўзим банкда ўтирганимда¸ шунга гувоҳ бўлгандимки¸ пул муомаласи бўлимида ишлайдиган ходимлар ўзларининг Paynet билан шуғулланадиган мижозларига Иноятов Бош вазирга информация берганлиги ҳақида айтишган. Бир кунда ҳаттоки 12 миллионга яқин пулни легаллаштириш ишларини қилишган.\nОзодлик: 12 миллион сўм бу битта пунктдами?\n- Ҳа. Бош вазирга “Бу ëқда ноқонуний катта пул айланмаси бюджетга келаяпти. Шуни назорат қилишимиз керак” деган маънода хат юборган. Бунга жавобан Бош вазир Марказий банкка буни назорат қилиш¸ мониторингга олишни буюрган. Худди шунинг нусхасини муаммо туғилмаслиги учун Paynet мижозларига “Эҳтиëт бўлинглар. Бирданига катта суммаларни урманглар. Озгина-озгинадан уринглар” деган маслаҳатларни банкларнинг ўзи беришган. Лекин менинг ўзимнинг фикрим шундаки¸ улар ҳар қанақа вазиятда ҳам¸ буни мониторингга олган тақдирда ҳам бу ишни тўхтата олмайди. Чунки Ўзбекистон банкларида пул йўқ. Одамлар мажбурликдан бу ишни давом эттираверади. Халқда бу нарсага талаб бор. Ойлиги пластик карточкага берилгандан кейин уни нима қилишни билмаган одамлар мажбур бўлади¸ дейди Умиджон.\nСирдарёлик ўқитувчи ва ўзбекистонлик миллионлаб пластик карточка соҳибларидан бири Гулбаҳор опа билан суҳбатимиз Умиджоннинг гаплари ҳақиқатга яқин эканини тасдиқлайди.\nГулбаҳор опа: Банкка борсак¸ бизга нақд пулга алмаштириб бермайди. Банкда пул йўқ экан. Биз нима қилаяпмиз? Масалан¸ менинг пластик карточкамга 250 минг пул ўтди. Кейин мен валюта алмаштирадиганларга бориб 20 фоизга алмаштирдим. 250 минг пулимнинг 50 мингини олиб қолишиб¸ менга 200 минг пул беришди. Ноиложликдан 20 фоизга алмаштиришга мажбур бўлдик.\nОзодлик: Қанақа қилиб алмаштириб беради: Мана карточкангизни олди. Кейин нима қилади?\nГулбаҳор опа: Карточкамни олиб терминалга солади ва пулни ечиб олади. Менга 200 минг бериб¸ 250 мингни ечиб олишади.\nОзодлик: Қанақа терминал у? Сиз ўзингиз у терминалга солиб олсангиз бўлмайдими?\nГулбаҳор опа: Бизнинг олдимизда терминалга солиб қанча пул эканлигини кўришади. Бошқа жойга олиб бориб ечиб олишади.\nОзодлик: Терминалга солиб пластик карточкада қанча пул борлигини кўришадида-а?\n- Ҳа¸ олдин кўришади. Кейин 20 фоизини олиб қолишади, дейди Гулбаҳор опа.\nАслида, Paynet тизими ва у билан боғлиқ “сув ости тошлари” ҳақида бундан бир неча ой аввал тошкентлик бир молиячи мутахассис Озодлик мухбирига ишорат қилган эди. Лекин Paynet ортида ҳокимиятнинг юқори доираларига яқин кишилар тургани ва бу масаланинг жуда “нозик” эканини айтиб, бу ҳақда билағон молиячи ҳатто микрофонсиз суҳбатга ҳам рози бўлмаган эди.\nМавзу хусусида биз билан суҳбатлашишга рози бўлган собиқ банк ходими тизим ортида ким турганини билмаслигини айтади.\n- Бундан менинг хабарим йўқ. Мантиқан катта пул айланадиган жойни кимдир назорат қилади¸ лекин кимлигини билмайман¸ дейди Умиджон.\nЛекин, Paynet тизимининг кундан-кунга оммалашиб бораётгани ва пластик карточкларнинг аҳолига мажбурлаб ўтказилиши ўртасида боғлиқлик бор, деб тахмин қилади Умиджон. Бу боғлиқликни танганинг орқасига қарасангиз кўриб оласиз.\nУмиджон: Мен¸ албатта¸ боғлиқлик бор деб ўйлайман. Иноятов Бош вазирга хат ëзган кунидан эътиборан ойликларни пластик карточкага бериш жуда жадаллашди. Мен шу нарсани эътиборга олдим. Олдин мажбурий эмас эди. Ойлигининг 30-20-10 фоизини берарди. Худди шу масала кўтарилгандан кейин ойликнинг 60-70 фоизини пластик карточкага ўтказиш бошланди.\nОзодлик: Ҳозир 100 фоизга ҳам етган¸ дейишаяпти.\n- Ҳа¸ шундай. Давлатда ишлайдиган кўпчилик одамлар ойлигини нақд пулга ололмагандан кейин “майли¸ пластик карточкага берсанг ҳам розиман” деган шароитлар келиб чиқаяпти. Бошида одамлар ўзининг ойлигидан 15-20 фоиз ушланиб қолишига норози эди. Нақд пул қили беринг деб келса¸ “15 фоиз бўлади” десангиз¸ норози бўларди. Ҳозир одамлар шунга ҳам рози бўлаяпти. Бунақа вазиятни ҳукуматнинг ўзи келтириб чиқарган. Бундан фойдаланаëтган ҳам ҳукумат. Икки томондан ҳам ҳукуматга фойда, дейди собиқ банк ходими Умиджон.


Испаниядаги даҳшатлар, «Челси»нинг очко йўқотиши, сермаҳсул Италия ва уик-энднинг энг ёрқин лаҳзалари\n17:28 / 13.02.2017\nЎтган ҳафта якуни воқеаларга бой бўлди. Англияда чемпионликни деярли ҳал қилиб қўйгани айтилаётган «Челси» бу турда очко йўқотди, Юрген Клопп жамоаси ниҳоят муваффақиятсиз сериясига барҳам берди. Германияда эса «Бавария» аста-секин бошқалардан ўзиб кетишни бошлади. Tribuna.Uz шу ва бошқа уик-энднинг энг ёрқин лаҳзаларини эслаб ўтди.\n«Челси» чемпион? Йўқ!\nАнглия футболи шунақаки, сен асосий рақибингдан 15 очко ўтиб кетган бўлсанг ҳам, ишонч билан гапира олмайсан. «Челси» қанчалик барқарор футбол намойиш этмасин, рақибларидан 9 очко илгарилаб кетган бўлмасин, уларни чемпион дейишга шошмаслик керак. Ўтган ҳафтада бу яна бир бор исботини топди. «Бёрнли»га қарши учрашувда жамоа очко йўқотди ва янада илгарилаб кетиш имкониятини бой берди. Агар бугун тунда «Манчестер Сити» «Борнмут» уйида ғалаба билан қайтса, орадаги фарқ 8 очкогача қисқариши мумкин бўлади. Сўнгги уч турда икки марта очко йўқотган «Челси» қолган 13 учрашувнинг 4-5тасида очко йўқотмаслигига ким кафолат бера олади?\nАПЛнинг ҳафтанинг марказий учрашувида «Ливерпуль» «Тоттенҳэм»ни қабул қилиб ниҳоят ғалаба қозонди. Маненинг дубли жамоанинг 2017 йилда премьер-лигада қўлга киритган илк ғалабасига сабабчи бўлди. «Манчестер Юнайтед» эса «Уотфорд» устун келиб, премьер-лигада ўзига хос натижа қайд этди. Лекин жамоа ҳамон 6-ўринда қолмоқда. «Арсенал» эса Санчеснинг қўли ёрдамида бўлсада, уч очкони қўлга киритди. Ўйиндан кейин футболчининг ўзи ҳам айбини яшириб ўтирмади.\nАмалдаги чемпион «Лестер»да эса вазият жуда ёмон. Жамоа 2017 йилда бирорта гол киритишни ҳам уддалай олгани йўқ. Бу турда ҳам жамоа мағлубиятга учради ва хавфли ҳудудга тушиб қолди.\nДаҳшатга бой Испания\nИспанияда тур ўйинлари натижа эътиборидан кўра, кўпроқ майдондаги кўнгилсизликлар билан ёдда қолди. «Алавес» уйидан 6:0 ҳисобидаги ғалаба билан қайтган «Барселона», Алеиш Видалнинг ўта оғир жароҳати натижасида мураккаб аҳволга тушиб қолди. Энди жамоада ҳақиқий ўнг қанот футболчиси қолмади. Бу билан ҳаммаси тугаб қолмади. Орадан тахминан 2-3 соат вақт ўтиб «Осасуна» футболчиси «Реал»га қарши учрашувда Видалданда жиддийроқ жароҳат олди (асаби бўшлар ҳаволага босиб ўтирмасликни маслаҳат берамиз).\nЧемпионатда «Вильярреал» очко йўқотишда давом этмоқда, «Атлетико» эса ўзига келишда давом этмоқда. Мазкур турда Симеоне шогирдлари катта қийинчиликлар эвазига бўлсада, ғалабани ўз томонига оғдиришга муваффақ бўлди.\nЎзига ўхшамаётган Италия\nОдатда ҳимоявий тактик футбол билан кўпчиликни эътиборида бўлиб келаётган Италия чемпионати икки турки, бу номга бутунлай тескари йўлдан бормоқда. Масалан якшанба куни бир вақтда бўлиб ўтган учрашувда жами 18та гол киритилди. Шунга яраша, тўпурарлар пойгасидаги кураш янада қизиқарли кечмоқда.\nЕтакчи «Ювентус»ни эса ҳеч нарса қизиқтираётгани йўқ. Аллегри шогирдлари 1:0, ёки 2:0 каби ҳисоблардаги ғалабалар эвазига навбатдаги скудетто сари олға боришда давом этмоқда. «Рома» ва «Наполи» эса туринликларни илгарилаб кетиши учун йўл қўймасликка ҳаракат қилишмоқда. Бу ёқда «Интер» ҳам яна ўзининг ғалабали юришини қайтадан бошлаган.\nИталиянинг қуйи дивизионида ҳам этиборга молик воқеалар содир бўлиб турибди. Мисол учун ҳафта охирида «Перуджа» футболчиси киритган гол йилнинг энг чиройлиси бўлишга даъвогарлик қилиши шубҳасиз.\nЎша ўша «немис машинаси»\nГерманияда эса «Бавария»дан ҳамма етакчилар очко йўқотди. Мюнхенликлар сўнгги дақиқаларда ўз вақтида «немис машинаси» бўлганини эслаб қолишди.\n«Лейпциг» ўз уйида аустайдердан йирик ҳисобада мағлуб бўлди. «Боруссия» меҳмонда ютқазди. «Ҳоффенҳайм» эса «Вольфсбург»да мавсумдаги иккинчи мағлубиятини тан олишга мажбур бўлди. Энди «Бавария»нинг чемпионлигига халақит берадиган жамоа деярли қолмади.\nГол уришдан чарчамаётган «Монако»\nФранцияда эса ҳаммаси ўз ўрнида давом этмоқда. «Монако» рақибларига истаганча гол уряпти, «ПСЖ» ва «Ницца» эса уларни изма-из таъқиб қилишда давом этмоқда.\nБир сўз билан айтганда уик-энд воқеаларга бой бўлди. Жорий ҳафтадан бошлаб эса нафақат уик-энд, ҳафта ўртаси ҳам футбол байрамига айланиши кутилмоқда. Сабаби Европада чемпионлар лигаси плей-офф босқичи старт олмоқда. Tribuna.Uz уларни ёритишда, энг муҳим воқеалар, натижалар, видеоларни эътиборингизга ҳавола этишда давом этади.


Британия Меҳнат вазири бош вазир лавозими учун номзод бўлди\n17:38 / 29.06.2016\nБуюк Британия меҳнат ва пенсия ишлари вазири Стивен Крабб ўзининг мамлакат бош вазирлиги учун ўтказиладиган сайловда номзод сифатида иштирок этишини тасдиқлади. У бу ҳақда махсус ташкил қилинган матбуот анжуманида маълум қилган.\n"Мен Буюк Британиянинг ЕИдан чиқишини қўллаб-қувватлаган 17 миллион киши ишончини оқлайдиган ҳукуматни бошқаришни истайман. Референдумнинг биринчи галдаги мақсади Буюк Британияда миграция бўйича назоратни кучайтириш. Шу туфайли мен учун эркин ҳаракатланиш муҳимдир", деган у.\nБундан олдинроқ британ нашрларида Крабб ўз номзодини Консерваторлар партиясидан кўрсатиши ҳақида хабарлар берилганди. Айни вақтда ҳукуматда консерваторлар кўпчиликни ташкил этади, шу туфайли Крабб улар орқали сайловда ғолиб чиққан тақдирда ўз постини мустаҳкамлашни мўлжаллаган. Сайлов учун номзодларни илгари суриш 30 июнга қадар давом этади. Ҳукуматнинг янги раҳбари номи 9 сентябрь куни эълон қилиниши кутилмоқда.\nБританиялик сиёсатчиларнинг ҳисоблашича, мамлакатда бош вазирдан кейинги мақомда турувчи Молия вазири лавозимини айни вақтда Бизнес, инновациялар ва мутахассиларни саралаш ишлари бўйича вазир ҳисобланадиган Сажид Жавид эгаллайди.\nБуюк Британияда 23 июнь куни мамлакатнинг Европа иттифоқини тарк этиши масалсида референдум ўтказилди. Унда Brexit тарафдорлари 51,9 фоизлик устунлик билан ғолиб чиқди. Англия ва Уэльс аҳолисининг катта қисми ЕИни тарк этиш учун овоз берган, Шимолий Ирландия ва Шотландияда ЕИда қолиш тарафдорлари кўпчиликни ташкил этган.\nРеферендум натижаларидан кейин ЕИда қолиш тарафдори бўлган бош вазир Дэвид Кэмерон лавозимини тарк этиши ҳақида маълум қилди.\nКрабб ва Жавид ҳам Буюк Британиянинг ЕИда қолиши тарафдорлари ҳисобланишади.\nКрабб ҳозиргача расман номзод бўлган илк сиёсатчи. Ундан ташқари, бош вазирлик учун ИИВ раҳбари Тереза Мэй, Лондоннинг собиқ мэри Борис Жонсон, Соғлиқни сақлаш ишлари вазири Жереми Ҳант ҳамда Буюк Британиянинг собиқ мудофаа вазири Лиам Фокс кабилар ҳам сайловда ўз номзодлари билан қатнашиши кутилмоқда.\nҒолиб чиқиш учун асосий даъвогарлар Жонсон ва Мэй ҳисобланади.


Америкалик адиба Гарриет Бичер-Стоу (1811-1896) қаламига мансуб "Том тоғанинг кулбаси" асари ҳақида биринчи марта 9-синф жаҳон тарихи дарслиги орқали билганман. Унда китоб қулдорликка қарши, негрлар камситилишининг олдини олиш ғояларини акс эттиргани айтилганди, холос. Кейин университетда ўқиб юрган йилларим ушбу асарнинг 1948 йилдаги нашри қай бир тасодиф билан қўлимга тушди. Чамаси уни эски китоб дўконларининг биридан сотиб олгандим. Қизиғи, айни шу китобни Плутархнинг "Подшоҳлар ва саркардаларнинг ҳикматли сўзлари", Цицероннинг "Нотиқлик санъати" асарлари таржимони Урфон Отажон ёшлик йиллари тегишли қайдлар билан ўқиб, имзо чеккан экан.\nЯқин-ўртадан китобхонлик танлови ўтказила бошлагач, бир китобхонга "Том тоғанинг кулбаси" асаридан савол тушгани қулоғимга чалинди. Қарангки, у китобни ўқимаган, "негрлар хўрланиши ҳақида" деган гапни айлантириб-айлантириб, танловда ғалаба ҳам қозонибди...\nХуллас, Бичер-Стоу негрлар ҳаёти ҳақида асар битаркан, уни қашшоқ бир ношир чоп этишга рози бўлади. Ўшанда ҳеч кимнинг хаёлига келмаган воқеа юз беради - китоб босилиб чиққан куннинг ўзидаёқ сотилиб бўлади. Ўқувчилар талабини қондириш учун эса нашриёт минг нафар ишчини ишга қабул қилишга мажбур бўлади. Китоб ўшанда 23 тилга таржима қилинади, у асосида саҳна асарлари қўйилади. Шу асари сабаб Бичер-Стоуни Англия, Германия, Швецияда катта тантана билан кутиб оладилар.\nАдиба яшаган Цинциннатида қуллар йўқ эди, бироқ уларнинг оиласи қочиб келган қулларга бошпана берар, ёрдам кўрсатарди. Ҳукуматнинг 1850-йилдаги қонуни кўпчиликни дарғазаб этади. Унга кўра, шимолга қочиб ўтган барча қуллар жанубдаги эгаларига тутиб берилиши керак эди. Шу ғазаб ифодаси ўлароқ "Том тоғанинг кулбаси" дунёга келди. Унда адиба "оқ"лар каби "қора"лар ҳам одам эканлиги, барчанинг ҳуқуқлари тенг бўлиши, бир тоифа бошқаси устидан ҳукмронлик қилмаслиги ҳақидаги ғояларни илгари сурди, асарида акс эттирди. Китоб дунё юзини кўргач, қулдор жанубликлар уни "ёлғон ва бўҳтондан иборат" деб баҳолашди. Бунга жавобан Бичер-Стоу "Том тоға кулбасининг калити" деган асар ёзди. Китоб айрим кишилар эмас, қулдорлик тизимига қарши экани билан аҳамиятли эди.\nЎйлаймизки, ўз вақтида шуҳрат қозонган асар тенг ҳуқуқлиликни таъминлаш ҳали-ҳануз долзарб бўлиб турган бугунги даврда ҳам ўқувчиларни бефарқ қолдирмайди.\n"Қулларни меҳнатдан халос қиладиган машинани-а? Худди шунақа машина ихтиро қилинишини олдиндан билгандим. Негр фақатгина мана шундай машинани ўйлаб топади-да! Ҳолбуки негрларнинг ўзлари машина!"\nМанқал печканинг чап девори Инжилдан олиб ишланган манзаралар ва генерал Вашингтоннинг расми билан безатилган, генералнинг расми шунчалик ранго-ранг қилиб бўялганки, мабодо бирор вақт Вашингтон ўзининг бу расмини кўра қолса ҳайратдан оғзи очилиб қолар эди.\nҲеч бир томонга эсмаган шамол ёмон шамол бўлади.\nСэм қўнғирсоч бошини қашлади, унинг боши унча донишманд бошлардан эмас, аммо барча мамлакатларнинг сиёсатдонлари каби "ноннинг қайси томонига ёғ суркалганини" билиш пайига тушарди.\nИстеъдод ҳар кимда ҳар хил бўлади, агар уни авж олдиришни эплай олсанг, жуда барака топиб кетишинг мумкин.\n"Айтинг-чи, севикли жигаргўшангизни бағрингизга босиб, унинг ухлаётган боши елкангизда эканлигини ва нафис қўлчалари бўйнингизни ишонч билан қучиб олганини сезганингизда, сиз ўзингиз ҳам шу қисқа фурсат ичида қанчадан-қанча йўл босардингиз?"\nҲеч бир кимсага абадий азоб тилаб бўлмайди.\nЁшларнинг жуда яхши ниятлари бўлса ҳам, ўзлари ўтакетган беғамлар. Мени ташвишлантирадигани - ана шу.\nХотин кишини тушуниш қийин. Сиз уни ана бундай қилади, деб ўйлайсиз, у эса бошқача иш тутади. Кўпинча тескарисича иш тутади. Уларнинг азалдан яратилиши шунақа: ҳамма вақт аксинча иш қилишади.\nЁш болани пўписа билан алдаш қийин бўлгани каби, негрни ҳам алдаш қийин, ҳар иккисидан ҳам, ҳеч қандай ясамачилик билан ҳақиқатни яшириб бўлмайди.\nБаъзилар шляпани чаккага қўйиб кийгандилар - булар хушчақчақ ва шўх, тетик одамлар. Бошқа бировлар тўғри бурунларига бостириб олгандилар - булар гапидан қайтмас ўжар одамлар. Баъзилар бор эдики, шляпаларини энсаларига суриб олгандилар - булар ҳар бир нарсани игнасидан ипигача текширадиган ҳушёр одамлар эди.\n"Мистер Вильсон, сизнинг ватанингиз бор, лекин мен каби чўри-оналардан туғилган увол одамларнинг қандай ватани бўлиши мумкин, ахир? Қонунларни биз ўйлаб чиқармаганмиз, бу қонунлар учун бизнинг розилигимизни сўраганмаслар ва биз бу қонунлар билан ҳисоблашмаймиз. Бу қонунлар бизни фақат эзади ва хўрлайди".\nПул ҳамма вақт мадад беради. Пул, агар ҳалоллик билан топилган бўлса, ҳар қанчаси ҳам ортиқча бўлмайди.\nУнинг миясига, одамларнинг қўли бўш пайтида, шайтон уларни ўз домига илинтиради, деган тушунча азалдан сингдирилган эди.\n...болалар бир кайфиятда узоқ қолмайдилар, бу бир бахт.\nДарёнинг қаери тинч оқса, ўша ери чуқурроқ бўлади.\n...оҳ-воҳчи ва йиғлоқи хотинлар эркакларни зериктириб юборади.\nБутун дунёдаги юқори ва пастки табақа кишиларига қаранг; ҳамма ерда бир аҳвол: пастки табақадагилар юқори табақадагиларга танларини ҳам, жонларини ҳам, идрокларини ҳам қурбон қиладилар.\nБутун бошли хўрланган, эзилган кишилар синфи ўзларига ўхшаган бошқаларнинг ихтиёрига тўла-тўкис ва назоратсиз топширилган, ва улар ўз манфаатлари ғамини ейишни ҳам билмайдилар. Бинобарин, бу разил жамиятда яшовчи яхши одамга фақатгина кўзни юмиб, бағритош бўлиш қолади, холос.\nАгар биз турмушдаги барча қоронғи томонларни ахтариб топиб, уларга суқилаверсак, булар учун юрагимиз етмайди.\n...наҳот дунёда бир ишни нотўғри деб ҳисоблаган одамларнинг ҳеч бири ўша ишни қилмайди, деб ўйласангиз?\nҚул ишлатиб капитал орттирувчи плантаторлар, буларга хушомад қилувчи руҳонийлар, қуллик ёрдами билан давлатни идора қилишни хоҳловчи сиёсий арбоблар ҳақиқат тўғрисидаги ҳар қандай тушунчани истаганча буза оладилар, уларнинг бу кашфиётчиликларидан эса бутун дунё ҳайратланади. Лекин пировардида уларнинг сўзларига ўзларидан бўлак ҳеч ким ишонмай қолди. Қулликни иблис ўйлаб чиқарган ва менимча, унинг ўйлаб чиқарганларидан ҳеч қайси бири унга қулликдай зўр омад етказган эмас.\n"Мен қуёшнинг иссиғини ёмон кўраман, шунинг учун ҳам офтобда негр ишлаши керак! Негрнинг ишлаб топган пулини тортиб олиб, ўзимга сарфлайман. Мен кўлмакдан ўтаман, деб этигимни ҳўл қилишни истамайман, демак бу кўлмакда негр ётиши керак, мен уни кўприк қилиб босиб ўтай. У ҳар кун ўз тилагини эмас, менинг тилагимни бажаради ва то ўлгунча шундай қилади. Қуллик мана шундан иборат".\nЭҳтимол, бирон бекорчи такасалтанг, назар-писанд қилмай: "пахта териш шунча оғир иш эканми?" деган саволни берар.\nОғир эмасми? Бошингизга бир томчи сув тушса, шунга бардош бериш оғирми? Қани айтинг-чи? Ҳеч оғир эмас. Лекин инквизициянинг энг қаттиқ жазо чораларидан бири шундан иборатки, киши бошининг бир жойига кўп соатлар давомида сув томчилаб тураверади. Ҳадеб айни бир ҳаракатни бир неча соат такрорлайверсангиз ва буни ўз хоҳишингиз билан қилмаётганингизни билсангиз, аслида оғир бўлмаган иш ҳам кишини ҳолдан толдирадиган даражада оғир бўлиб қолади.\nКучли одам кучсизни эзарди. Ҳар ким фақат ўз ғамини ерди. Бу қуллар билан ҳайвон каби муомала қилардилар; бинобарин, уларнинг худди ҳайвондай бўлиб қолганликларига таажжубланмаса ҳам бўларди.\n...бутун бир мамлакатга озодлик керагу, айрим бир кимсага озодлик керак эмасми? Мамлакатнинг озодлиги - унинг ҳар бир фуқаросининг ҳам озодлигидан иборат эмасми ахир? Қора кўзлари яшнаган, томирларига Африка қони аралашган мана бу йигит учун озодлик нима? Сизнинг оталарингиз учун озодлик - мамлакатнинг мустақил бўлиш ҳуқуқини ифодаларди. Жорж Гаррис учун эса озодлик - кишининг ҳайвон эмас, балки инсон бўлиш ҳуқуқидан, ўз хотинини "ўз хотиним" деб айтиш ва ҳар қандай жабру зулмдан уни ҳимоя қилиш ҳуқуқидан, ўз боласини асраб тарбиялаш ҳуқуқидан, ўзининг хусусий уй-жойига, ўз дин-эътиқодига, бировлар томонидан сиқилмайдиган ўз хусусий дидига эга бўлиш ҳуқуқидан иборатдир.\nБиринчи озодлик кунининг бутун лаззатини қандай тасвирлаш мумкин? Ҳар бир кишида, бошқа беш туйғудан кўра нозикроқ ва юксакроқ олтинчи ҳиссиёт - алоҳида озодлик ҳиссиёти йўқми, ахир? "Биров мени пойлаб юрипти" демасдан, қўрқмай юриш, сўзлашиш, нафас олиш ва ўзингизни хавфсизликда ҳис этиш нақадар яхши!


ЎЗБЕКИСТОН РЕСПУБЛИКАСИ БАНДЛИК ВА МЕҲНАТ МУНОСАБАТЛАРИ ВАЗИРЛИГИ - OAB биз ҳақимизда\nКоллеж битирувчиси – касб эгаси\nУрганчда “Таълим ва мутахассислик” кўргазмаси ҳамда бўш иш ўринлари ярмаркаси бўлиб ўтди.\nВазирлик тизимида ахборот-коммуникация технологияларидан самарали фойдаланиш ва аҳолига янада қулайлик яратиш мақсадида Ташқи меҳнат миграцияси масалалари агентлигига @migrationuzbot боти ва @migrationuz канали ишлаб чиқилди.\nАзиз Абдухакимов меҳнат вазири лавозимига тайинланди\nЎзбекистон Президенти Ислом Каримов Азиз Абдухакимовни меҳнат вазири лавозимига тайинлади.\nЎзбекистон Республикаси Олий Мажлиси Қонунчилик палатасида Демократик кучлар блокининг навбатдаги йиғилиши бўлиб ўтди.\n2015 йилда мамлакатимизда 980 мингдан ортиқ иш ўрни ташкил этилди. Бу ҳудудлар ва иқтисодиёт тармоқларининг салоҳиятини тўлиқ жалб этиш орқали аҳоли бандлигини таъминлаш борасида амалга оширилаётган комплекс чора-тадбирлар юксак самаралар бераётганининг яққол тасдиғидир.\nМеҳнат вазири: Давлат ижтимоий хизматлари аҳоли учун янада осон ва қулайлаштирилди\nМеҳнат ва аҳолини ижтимоий муҳофаза қилиш вазири Азиз Абдухакимов Uzbekistan Today нашри мухбирига берган махсус интервьюсида бу борада амалга оширилган ва оширалажак ишлар ҳақида батафсил маълумот берди.\nСамарқанд шаҳридаги Ҳунармандлар марказида 2015 йилда иш ўринлари ташкил этиш ва аҳоли бандлигини таъминлаш дастурига мувофиқ, навбатдаги бўш иш ўринлари ярмаркаси бўлиб ўтди.\nВилоят меҳнат ва аҳолини ижтимоий муҳофаза қилиш бош бошқармаси ва прокуратура ҳамкорлигида ташкил этилган тадбирда шаҳардаги юздан ортиқ корхона, ташкилот ва муассасалар 1 минг 100 га яқин бўш ва квота иш ўрни билан қатнашди.\nНоябрнинг илк шанба тонгида Меҳнат вазирлиги томонидан уюштирилаётган журналистлар учун медиа-саёҳатга отланиш мақсадида Пахтакор метро бекати яқинидаги майдонга етиб бордим.\nКиришлар бугун: 2189\nТашрифлар бугун: 1427


16:59 11.12.2019 (Янгиланган 17:05 11.12.2019)\nМарказий Осиё ҳудудида туризмни ривожлантириш бўйича Ўзбекистон ташаббуси БМТ кенгаши аъзолари томонидан тасдиқланди.\nТОШКЕНТ, 11 дек – Sputnik. Ўзбекистон ташаббуси билан ишлаб чиқилган, Марказий Осиёда туризмни ривожлантиришга қаратилган лойиҳа БМТда қабул қилинди, деб хабар қилмоқда Туризм қўмитаси.\n“БМТ Бош Ассамблеяси 74-сессиясининг Иккинчи қўмитасида Ўзбекистон ташаббуси билан ишлаб чиқилган “Марказий Осиёда барқарор туризм ва барқарор ривожланиш” лойиҳаси бир овоздан қабул қилинди”, - дейилган хабарда.\nХабарда айтилишига кўра, лойиҳани ишлаб чиқишда 53 давлат иштирок этган. Лойиҳа 193 давлат томонидан бир овоздан (консенсус) тасдиқланган. Марказий Осиё мамлакатлари номидан ҳужжатларни Ўзбекистон делегацияси тақдим этган. Резолюция лойиҳаси Бош Ассамблеянинг 2019 йил декабрь ойида бўладиган пленар йиғилишида расман тасдиқланади.


Шафақ шуъласида суратларга муҳрланган Ҳонг Конг табиати » Скачать музыку бесплатно новинки музыки 2016-2017\nҲар куни шафақнинг энг сўнгги палласида осмон тўқ-мовий тусга киради, бироздан сўнг эса бу пастдаги барча нарсада ўз аксини топади. Бор-йўғи бир дақиқага чўзилувчи шу қисқа вақт ичида Ҳонг Конг мовий чойшабга ўраниб олади ва сирли атмосферани тақдим этади. "The Blue Moment" (“Мовий дақиқа”) деб номланган фотосуратлар тўпламим орқали сизларга Ҳонг Конгнинг бутун тароватини намойиш этиш ниятидаман. Бир томонда зич жойлашган туманлар ва осмонўпар архитектура намуналари, бошқа тарафда эса гўзал табиат шаҳарнинг ҳам бир бурчагини қуршаб олган. Субтропик ўрмонлар билан ўралган баланд тоғлар ва денгиз соҳили бу чиройга яна кўрк қўшади. Кун ва тун орасида тасвирга олинган бу суратлар ишониш қийин бўлган, хаёлий ҳиссиётларни уйғотади. Барча суратларни ўзим суратга олганман. Роман Жак-Лагрез (Romain Jacquet-Lagreze) Manba: xabardor.uz